polyglot-tagger/wikipedia-language-snippets-filtered huggingface dataset:
ಮೇ ೧೯೧೯ರಲ್ಲಿ, ಅವರು ಪ್ಯಾರಿಸ್ ಗೆ ಹಿಂದಿರುಗಿದರು, ಅಲ್ಲಿ ಅವರು ಹೆಬುಟರ್ನೆ ಹಾಗು ತಮ್ಮ ಮಗಳೊಂದಿಗೆ, ರುಯೇ ಡೆ ಲಾ ಗ್ರಾಂಡೆ ಚುಮಿಯೇರೆನಲ್ಲಿ ಒಂದು ಮನೆ ಬಾಡಿಗೆಗೆ ಪಡೆಯುತ್ತಾರೆ. ಅಲ್ಲಿರುವಂತೆಯೇ, ಜೆಯನ್ನೆ ಹೆಬುಟರ್ನೆ ಹಾಗು ಅಮೆಡೆಯೋ ಮೊಡಿಗ್ಲಿಯನಿ ಇಬ್ಬರು ಪರಸ್ಪರರ ಹಾಗು ಖುದ್ದು ತಮ್ಮ ವರ್ಣಚಿತ್ರಗಳನ್ನು ರಚಿಸಿಕೊಂಡರು.
ಮೊಡಿಗ್ಲಿಯನಿ, ತಮ್ಮ ಅನಾಗರಿಕ ಜೀವನಶೈಲಿಯಿಂದ ಬೇಸತ್ತು ೧೯೦೯ರಲ್ಲಿ ಅನಾರೋಗ್ಯದಿಂದ ಲಿವೊರ್ನೋದ ತಮ್ಮ ಮನೆಗೆ ಹಿಂದಿರುಗಿದರು. ಶೀಘ್ರದಲ್ಲೇ ಅವರು ಮತ್ತೊಮ್ಮೆ ಪ್ಯಾರಿಸ್ ಗೆ ಹಿಂದಿರುಗಿ, ಈ ಬಾರಿ ಮೊಂಟ್ಪಾರ್ನಸ್ಸೆಯಲ್ಲಿ ಒಂದು ಸ್ಟುಡಿಯೋವನ್ನು ಬಾಡಿಗೆಗೆ ಪಡೆದರು. ತಮ್ಮನ್ನು ತಾವು ಒಬ್ಬ ವರ್ಣಚಿತ್ರಕಾರನಿಗಿಂತ ಹೆಚ್ಚಾಗಿ ಒಬ್ಬ ಶಿಲ್ಪಿಯಾಗಿ ಗುರುತಿಸಿಕೊಂಡರು, ಹಾಗು ಇದರಲ್ಲೇ ಮುಂದುವರಿಯಲು, ಮಹತ್ತ್ವಾಕಾಂಕ್ಷೆಯ ಯುವ ಕಲಾ ವ್ಯಾಪಾರಿ ಪಾಲ್ ಗುಯಿಲ್ಲೌಮೆ ಉತ್ತೇಜಿಸುತ್ತಾರೆ, ಇವರ ಕೃತಿಗಳಲ್ಲಿ ಆಸಕ್ತಿ ತೋರಿದ ಪಾಲ್, ಕಾನ್ಸ್ಟ್ಯಾನ್ಟಿನ್ ಬ್ರಾನುಕುಸಿ ಎಂಬ ಶಿಲ್ಪಿಗೆ ಇವರನ್ನು ಪರಿಚಯಿಸುತ್ತಾರೆ.
ಆದಾಗ್ಯೂ, ಮೊಡಿಗ್ಲಿಯನಿಯ ಶಿಲ್ಪಕೃತಿಗಳ ಒಂದು ಸರಣಿಯು ೧೯೧೨ರಲ್ಲಿ ಸಲೋನ್ ಡ' ಆಟೋಮ್ನೆಯಲ್ಲಿ ಪ್ರದರ್ಶಿತಗೊಳ್ಳುತ್ತವೆ. ಹೀಗೆ ೧೯೧೪ರ ಹೊತ್ತಿಗೆ ಅವರು ಶಿಲ್ಪ ರಚನೆಯನ್ನು ನಿಲ್ಲಿಸಿ, ವರ್ಣಚಿತ್ರ ರಚನೆಯ ಮೇಲೆ ತಮ್ಮ ಗಮನ ಕೇಂದ್ರೀಕರಿಸಿದರು, ಯುದ್ಧದ ಏಕಾಏಕಿ ಆರಂಭದಿಂದಾಗಿ ಶಿಲ್ಪ ರಚನೆಗೆ ಬೇಕಾದ ಪದಾರ್ಥಗಳ ಅಲಭ್ಯತೆ ಹಾಗು ಮೊಡಿಗ್ಲಿಯನಿಯವರ ಶಾರೀರಿಕ ದೌರ್ಬಲ್ಯ ಇದಕ್ಕೆ ಕಾರಣವಾಗಿತ್ತು.
ಅದರ ಮುಂದಿನ ಬೇಸಿಗೆಯಲ್ಲಿ, ರಷ್ಯನ್ ಶಿಲ್ಪಿ ಚನಾ ಒರ್ಲೋಫ್ಫ್, ಅವರಿಗೆ ಸುಂದರವಾದ ೧೯ ವರ್ಷ ವಯಸ್ಸಿನ ಕಲಾ ವಿದ್ಯಾರ್ಥಿನಿ ಜೆಯನ್ನೆ ಹೆಬುಟರ್ನೆಯನ್ನು ಪರಿಚಯಿಸಿದರು, ಈಕೆ ಅವರ ಕಲಾಕೃತಿ ತ್ಸುಗುಹಾರು ಫೌಜಿತಕ್ಕೆ ಭಂಗಿ ನೀಡಿದಳು. ಸಾಂಪ್ರದಾಯಿಕ ಮಧ್ಯಮವರ್ಗದ ಹಿನ್ನೆಲೆ ಹೊಂದಿದ್ದ ಹೆಬುಟರ್ನೆಯನ್ನು, ವರ್ಣಚಿತ್ರಕಾರನೊಂದಿಗೆ ಆಕೆಯು ಹೊಂದಿದ್ದ ಸಂಬಂಧದಿಂದಾಗಿ ಆಕೆಯ ಧರ್ಮನಿಷ್ಠ ರೋಮನ್ ಕ್ಯಾಥೊಲಿಕ್ ಕುಟುಂಬವು ಆಕೆಯೊಂದಿಗೆ ಸಂಬಂಧ ಕಡಿದುಕೊಂಡಿತು. ಅವರನ್ನು ಕುಟುಂಬವು ನೀತಿಗೆಟ್ಟ ಪರಿತ್ಯಕ್ತನೆಂದು, ಹಾಗು ಅದಕ್ಕೂ ಮೀರಿ ಅವರೊಬ್ಬ ಯೆಹೂದಿಯೆಂದು ಪರಿಗಣಿಸಿತು. ಆಕೆಯ ಕುಟುಂಬದ ಆಕ್ಷೇಪಣೆಯ ಹೊರತಾಗಿಯೂ, ಇವರಿಬ್ಬರೂ ಒಟ್ಟಾಗಿ ಜೀವಿಸಲು ಆರಂಭಿಸಿದರು, ಹಾಗು ಆದಾಗ್ಯೂ ಹೆಬುಟರ್ನೆ ಇವರ ಹಾಲಿ ಪ್ರೇಮವಾಗಿದ್ದರೂ ಸಹ, ಮೊಡಿಗ್ಲಿಯನಿ ಕುಡಿದು ಅಪಹಾಸ್ಯಕ್ಕೀಡಾಗುವಕ್ಕಿಂತಲೂ ಹೆಚ್ಚಾಗಿ ಇವರಿಬ್ಬರೂ ಸಾರ್ವಜನಿಕವಾಗಿ ಒಟ್ಟಾಗಿ ಕಾಣಿಸಿಕೊಳ್ಳುವುದು ಹೆಚ್ಚು ಪ್ರಸಿದ್ದವಾಯಿತು.
ಚಿಕ್ಕ ಹುಡುಗನಾಗಿದ್ದಾಗಿ, ತಮ್ಮ ತಾಯಿಯ ತಂದೆ ಇಸಾಕೋ ಗಾರ್ಸಿನ್ ರ ಮಾರ್ಗದರ್ಶನದಲ್ಲಿ ಪ್ರೌಢಪಾಂಡಿತ್ಯವುಳ್ಳ ತಾತ್ತ್ವಿಕ ಸಾಹಿತ್ಯಕ್ಕೆ ತೆರೆದುಕೊಂಡರು. ಅವರು ಗ್ರಂಥಗಳನ್ನು ಓದುವುದನ್ನು ಮುಂದುವರೆಸುವುದರ ಜೊತೆಗೆ ತಮ್ಮ ಕಲಾಧ್ಯಾಯನದ ಮೂಲಕ ನಿಯೆಟ್ಜ್ಸ್ಚೆ, ಬಾಡೆಲೈರ್, ಕಾರ್ಡುಚ್ಚಿ, ಕಾಮ್ಟೆ ಡೆ ಲೌಟ್ರೆಯಮೊಂಟ್, ಹಾಗು ಇತರರ ಬರವಣಿಗೆಗಳಿಂದ ಪ್ರಭಾವಿತರಾದರು, ಹಾಗು ನಿಜವಾದ ಕಲಾತ್ಮಕತೆಗಿರುವ ಏಕೈಕ ಮಾರ್ಗವೆಂದರೆ ಪ್ರತಿರೋಧ ಹಾಗು ಅವ್ಯವಸ್ಥೆಯ ವ್ಯಾಖ್ಯಾನಿಕರಣವಾಗಿದೆ.
ಆಗ ೧೯೦೧ರಲ್ಲಿ ಕಾಪ್ರಿಯಿಂದ ತಮ್ಮ 'ಸಬ್ಬತು ರಜೆಯ ಅವಧಿಯಲ್ಲಿ' ಬರೆದ ಪತ್ರಗಳಲ್ಲಿ, ನಿಯೆಟ್ಜ್ಸ್ಚೆಯವರ ಚಿಂತನೆಗಳಿಂದ ಹೆಚ್ಚು ಹೆಚ್ಚು ಪ್ರಭಾವಿತವಾಗಿರುವುದು ಕಂಡುಬರುತ್ತದೆ. ಈ ಪತ್ರಗಳಲ್ಲಿ, ಅವರು ತಮ್ಮ ಮಿತ್ರ ಆಸ್ಕರ್ ಗಿಗ್ಲಿಯಾಗೆ ಸಲಹೆ ನೀಡುತ್ತಾರೆ;
ಈ ಪ್ರತಿಪಾದನೆಯು, ಭಾವನಾತ್ಮಕ ಹಂಬಲಿಕೆಯನ್ನು ದುರಂತವೆಂದು ಕರೆಯುತ್ತಿದ್ದ, ದಂಡನೆಗೆ ಒಳಪಟ್ಟ ಕಲಾವಿದರಿಗೆ ಇದೊಂದು ಪುನಸ್ಸಂಘಟನೆಗೆ ಪ್ರಚಾರವಾಯಿತು. ಈ ಕಾರ್ಯವಿಧಾನಗಳು, ಈಗಾಗಲೇ ಇರುವವರಲ್ಲಿ ಯಾವುದೇ ವಿಶಿಷ್ಟ ಕಲಾತ್ಮಕ ಒಳನೋಟಗಳು ಅಥವಾ ತಂತ್ರಗಳನ್ನು ಉಂಟುಮಾಡಲಿಲ್ಲ.
ವಾಸ್ತವವಾಗಿ, ಕಲಾ ಇತಿಹಾಸಜ್ಞರು, ಮೊಡಿಗ್ಲಿಯನಿ, ಅಂತರ್ನಿಹಿತರಾಗಿರದಿದ್ದರೆ ಇನ್ನು ಉನ್ನತ ಮಟ್ಟದ ಕಲಾವಿದನಾಗಿ ಸಾಧನೆ ಮಾಡಬಹುದಿತ್ತೆಂದು ಹಾಗು ತಮ್ಮದೇ ಆದ ಸ್ವೇಚ್ಛಾತೃಪ್ತಿಯಿಂದ ಇದನ್ನು ಹಾಳು ಮಾಡಿಕೊಂಡರೆಂದು ಅಭಿಪ್ರಾಯಪಡುತ್ತಾರೆ. ತಮ್ಮ ಸ್ವ-ವಿನಾಶಕಾರಿ ಅನ್ವೇಷಣೆಗಳಿಂದ ಸಂಪೂರ್ಣವಾಗಿ ಹುಟ್ಟಿಕೊಂಡಿದ್ದು ಅವರ ಸಾಧನೆಯೇ ಎಂಬುದನ್ನು ಮಾತ್ರ ನಾವು ಊಹಿಸಬಹುದು.
ಡಿಸೆಂಬರ್ ೩, ೧೯೧೭ರಲ್ಲಿ, ಮೊಡಿಗ್ಲಿಯನಿಯವರ ಮೊದಲ ಏಕ-ವ್ಯಕ್ತಿ ಪ್ರದರ್ಶನವು ಬರ್ತೆ ವೆಯಿಲ್ ಗ್ಯಾಲರಿಯಲ್ಲಿ ಆರಂಭಗೊಂಡಿತು. ಪ್ಯಾರಿಸ್ ನ ಪೋಲಿಸ್ ಮುಖ್ಯಸ್ಥರು, ಮೊಡಿಗ್ಲಿಯನಿಯವರ ನಗ್ನ ಚಿತ್ರಗಳಿಂದ ಅಪವಾದಕ್ಕೆ ಗುರಿಯಾದರು, ಹಾಗು ಪ್ರದರ್ಶನವು ಆರಂಭಗೊಂಡ ಕೆಲವೇ ಗಂಟೆಗಳಲ್ಲಿ ಬಲವಂತದಿಂದ ಅದನ್ನು ಮುಚ್ಚಿಸಲಾಯಿತು.
ಅವರು ಹಾಗು ಹೆಬುಟರ್ನೆ ನೈಸ್ ಗೆ ಸ್ಥಳಾಂತರಗೊಂಡ ನಂತರ, ಆಕೆ ಗರ್ಭವತಿಯಾದಳು, ಹಾಗು ನವೆಂಬರ್ ೨೯, ೧೯೧೮ರಲ್ಲಿ ಜನಿಸಿದ ಹೆಣ್ಣು ಮಗುವಿಗೆ ಜೆಯನ್ನೆ ಎಂದು ನಾಮಕರಣ ಮಾಡಲಾಗುತ್ತದೆ. ಜನವರಿ ೨೪, ೧೯೨೦ರಲ್ಲಿ ಮೊಡಿಗ್ಲಿಯನಿ ನಿಧನರಾದಾಗ, ಹೆಬುಟರ್ನೆ ಅವರ ಎರಡನೇ ಮಗುವಿಗೆ ಗರ್ಭವತಿಯಾಗಿದ್ದಳು.
ಮೊಂಟ್ಪಾರ್ನಸ್ಸೆಯಲ್ಲಿ ಮೊಡಿಗ್ಲಿಯನಿ ತಮ್ಮ ಸಮಕಾಲೀನ ಕಲಾವಿದರ ಹಾಗು ಸ್ನೇಹಿತರ ವರ್ಣಚಿತ್ರಗಳ ಸರಣಿಯನ್ನೇ ರಚಿಸಿದರು: ಚೈಮ್ ಸೌತಿನೆ, ಮೊಯಿಸೆ ಕಿಸ್ಲಿಂಗ್, ಪಾಬ್ಲೋ ಪಿಕಾಸ್ಸೋ, ಡಿಗೋ ರಿವೇರಾ, ಮಾರಿ "ಮಾರೆವ್ನ ವೋರೋಬಿಯೇವ್-ಸ್ಟೇಬೆಸ್ಲ್ಕ, ಜುವಾನ್ ಗ್ರಿಸ್, ಮ್ಯಾಕ್ಸ್ ಜೇಕಬ್, ಬ್ಲೈಸೆ ಸೆಂಡ್ರಾರಸ್, ಹಾಗು ಜೀನ್ ಕಾಕ್ಟೆಯು, ಇವರೆಲ್ಲರೂ ವಿಲಕ್ಷಣ ರೀತಿಯಲ್ಲಿ ಕುಳಿತು ಚಿತ್ರ ಬರೆಸಿಕೊಂಡರು.
ಏಕಾಏಕಿ ಆರಂಭಗೊಂಡ ಮೊದಲ ವಿಶ್ವ ಸಮರದಲ್ಲಿ, ಮೊಡಿಗ್ಲಿಯನಿ ಸೇನೆಗೆ ಸೇರಲು ಪ್ರಯತ್ನಿಸಿದರು, ಆದರೆ ಅವರ ಅನಾರೋಗ್ಯದ ಕಾರಣಕ್ಕೆ ಅವರ ಮನವಿಯನ್ನು ತಿರಸ್ಕರಿಸಲಾಯಿತು.
ಅಮೆಡೆಯೋ ಕ್ಲೆಮೆನ್ಟೆ ಮೊಡಿಗ್ಲಿಯನಿ , ಪ್ರಮುಖವಾಗಿ ಫ್ರಾನ್ಸ್ ದೇಶದಲ್ಲಿ ಕೆಲಸ ಮಾಡಿದ ಇಟಾಲಿಯನ್ ಕಲಾವಿದ. ಪ್ರಾಥಮಿಕವಾಗಿ ಒಬ್ಬ ಮೂರ್ತ ಕಲಾವಿದರಾಗಿದ್ದರೂ, ಮುಖವಾಡ-ಮಾದರಿಯ ಬಹುರೂಪಿ ಚಹರೆಗಳು ಹಾಗು ಕೃತಿ ರೂಪದ ದೀರ್ಘೀಕರಣದಿಂದ ನಿರೂಪಿತವಾದ ಆಧುನಿಕ ಶೈಲಿಯ ವರ್ಣಚಿತ್ರಗಳು ಹಾಗು ಶಿಲ್ಪಕಲಾಕೃತಿಗಳಿಗೆ ಪ್ರಸಿದ್ಧರಾಗಿದ್ದರು. ಇವರು ಟ್ಯೂಬರ್ಕ್ಯುಲರ್ ಮೆನಿಂಜೈಟಿಸ್ ಕಾಯಿಲೆ, ಹೆಚ್ಚಿದ ಬಡತನ, ಅತಿಯಾದ ಕೆಲಸ, ಹಾಗು ಆಲ್ಕೋಹಾಲ್ ಹಾಗು ಮಾದಕದ್ರವ್ಯದ ವ್ಯಸನದಿಂದಾಗಿ ಪ್ಯಾರಿಸ್ ನಲ್ಲಿ ನಿಧನರಾದರು.
ಬಿಎಆರ್‌ಸಿ ಪ್ರಾಥಮಿಕವಾಗಿ ಸಂಶೋಧನಾ ಕೇಂದ್ರವಾಗಿ ಪ್ರಾಮುಖ್ಯ ಪಡೆದಿದೆ. ಪರಮಾಣು ಕ್ರಿಯಾಗಾರಗಳನ್ನು ಸಂಶೋಧನಾ ಉದ್ದೇಶಗಳಿಗಾಗಿ ಮಾತ್ರ ಬಳಸಲಾಗುತ್ತಿದೆ ಎಂದು ಬಿಎಆರ್‌ಸಿ ಮತ್ತು ಭಾರತ ಸರ್ಕಾರ ನಿರಂತರವಾಗಿ ಪ್ರಕಟಿಸಿ, ಅದನ್ನೇ ಮುಂದುವರಿಸಿಕೊಂಡು ಬಂದಿವೆ. ಈ ಕ್ರಿಯಾಗಾರಗಳ ಹೆಸರುಗಳು ಇಂತಿವೆ: ಅಪ್ಸರಾ (1956ರಲ್ಲಿ ಸ್ಥಾಪಿತ, ಈ ಹೆಸರನ್ನು ಭಾರತದ ಅಂದಿನ ಪ್ರಧಾನಿ ಜವಾಹರಲಾಲ್‌ ನೆಹರೂ ಸೂಚಿಸಿದ್ದರು, ಏಕೆಂದರೆ ಅವರು ನೀಲಿ ಬಣ್ಣದ ಸೆರೆಂಕೊವ್‌ ವಿಕಿರಣಗಳನ್ನು ಇಂದ್ರನ ಆಸ್ಥಾನದ ನರ್ತಕಿಯರಾದ ಅಪ್ಸರೆಯರ ಸೌಂದರ್ಯಕ್ಕೆ ಹೋಲಿಸಿದ್ದರು.) ಸಿರಸ್‌ (1960; ಕೆನಡಾ ದೇಶದ ಸಹಯೋಗ ಮತ್ತು ತಾಂತ್ರಿಕ ನೆರವಿನೊಂದಿಗೆ ಸ್ಥಾಪಿಸಲಾದ ಕೆನಡಾ-ಭಾರತ ಕ್ರಿಯಾಗಾರ), ಇಂದು ನಿಷ್ಕ್ರಿಯ ಸ್ಥಿತಿಯಲ್ಲಿರುವ ಝರ್ಲಿನಾ (1961; ಜಾಲಕ ವಿಶ್ಲೇಷಣೆ ಮತ್ತು ಶೂನ್ಯಕಣ ವಿಶ್ಲೇಷನೆಯ ಶೂನ್ಯ ಶಕ್ತಿ ಕ್ರಿಯಾಗಾರ ), ಪೂರ್ಣಿಮಾ , ಪೂರ್ಣಿಮಾ , ಧ್ರುವ , ಪೂರ್ಣಿಮಾ ಮತ್ತು ಕಾಮಿನಿ].
ಭಾರತವು ಪರಮಾಣು ಪ್ರಸರಣ-ವಿರೋಧ ಒಪ್ಪಂದದ ಭಾಗವಾಗಿಲ್ಲ. ಈ ಒಪ್ಪಂದವು ಪರಮಾಣು ಕ್ಷಮತೆಯುಳ್ಳ ರಾಷ್ಟ್ರಗಳ ಪರವಾಗಿ ಪಕ್ಷಪಾತ ಧೋರಣೆ ತೋರುತ್ತದೆಯಲ್ಲದೇ, ಇದರಿಂದ ಪರಮಾಣು ಸಂಪೂರ್ಣ ನಿರಸ್ತ್ರೀಕರಣ ಉದ್ದೇಶ ಈಡೇರದು ಎಂಬುದು ಭಾರತದ ನಿಲುವಾಗಿದೆ. ಭಾರತವು ಈ ಒಪ್ಪಂದಕ್ಕೆ ಏಕೆ ಸಹಿ ಹಾಕುವುದಿಲ್ಲ ಎಂಬುದಕ್ಕೆ ಭಾರತೀಯ ಅಧಿಕಾರಿಗಳು ಈ ಕಾರಣಗಳನ್ನಿಟ್ಟು ವಾದಿಸಿದ್ದಾರೆ - ಈ ಒಪ್ಪಂದವು ಮೂಲತಃ ಪಕ್ಷಪಾತ ತೋರುತ್ತದೆ. ಪರಮಾಣು ಶಕ್ತಿ ಮೂಲಗಳನ್ನು ಹೊಂದಿರದ ಶಸ್ತ್ರಾಸ್ತ್ರಗಳುಳ್ಳ ರಾಷ್ಟ್ರಗಳ ಮೇಲೆ ಇಲ್ಲ-ಸಲ್ಲದ ನಿರ್ಬಂಧಗಳನ್ನು ಹೇರುತ್ತದೆ. ಆದರೆ, ಪರಮಾಣು ಶಸ್ತ್ರಗಳನ್ನು ಹೊಂದಿರುವ ರಾಷ್ಟ್ರಗಳು ತಮ್ಮ ಪರಮಾಣು ಶಸ್ತ್ರಗಳ ಆಧುನೀಕರಣ ಮತ್ತು ಅಭಿವೃದ್ಧಿಯನ್ನು ತಡೆಯುವುದೇ ಇಲ್ಲ ಎಂದು ವಾದಿಸಿದ್ದಾರೆ.
ಬಿಎಆರ್‌ಸಿ ಸಂಸ್ಥೆಯನ್ನು 1954ರಲ್ಲಿ, ಟ್ರೊಂಬೆಯ ಪರಮಾಣು ಶಕ್ತಿ ಸಂಸ್ಥೆ ಎಂಬ ಹೆಸರಿನಲ್ಲಿ ಸ್ಥಾಪಿಸಲಾಯಿತು. ಇದು ಭಾರತದ ಪ್ರಮುಖ, ಪ್ರಾಥಮಿಕ ಪರಮಾಣು ಸಂಶೋಧನಾ ಕೇಂದ್ರವಾಯಿತು. ಟಾಟಾ ಮೂಲಭೂತ ಸಂಶೋಧನಾ ಕೇಂದ್ರದಲ್ಲಿ ಉದ್ಯೋಗಿಗಳಾಗಿದ್ದ ಎಲ್ಲಾ ವಿಜ್ಞಾನಿಗಳು ಭಾರತದ ವೈಜ್ಞಾನಿಕ ಸಂಶೋಧನಾ ತಜ್ಞರಲ್ಲದೇ ಈ ಕೇಂದ್ರದ ಉದ್ಯೋಗಿಗಳೂ ಆಗಿದ್ದಾರೆ. ಅಂದು 1966ರಲ್ಲಿ ಭಾರತದ ಖ್ಯಾತ ಪರಮಾಣು ವಿಜ್ಞಾನಿಯಾಗಿದ್ದ ಹೊಮಿ ಜಹಾಂಗೀರ್‌ ಭಾಭಾ ಅದೇ ವರ್ಷ 1966ರಲ್ಲಿ ಸಂಭವಿಸಿದ ವಿಮಾನ ಅಪಘಾತದಲ್ಲಿ ಮೃತರಾದರು. ನಂತರ ಅವರ ನೆನಪಿನಲ್ಲಿ ಪರಮಾಣು ಸಂಶೋಧನಾ ಕೇಂದ್ರವನ್ನು ಭಾಭಾ ಅಣು ಸಂಶೋಧನಾ ಕೇಂದ್ರ ಎಂದು ಮರುನಾಮಕರಣ ಮಾಡಲಾಯಿತು.
ಇನ್ನಷ್ಟೂ ಇತ್ತೀಚೆಗೆ, ಎರಡೂ ದೇಶಗಳ ನಡುವೆ ಪರಮಾಣು ಶಕ್ತಿ ಸಹಕಾರ ಬಲಪಡಿಸಲು, ಹಾಗೂ, ಭಾರತವು ಪರಮಾಣು ಒಕ್ಕೂಟದ ಸಂಶೋಧನೆ ಬಗೆಗಿನ ಅಂತರರಾಷ್ಟ್ರೀಯ ಸಹಕಾರ ಕೂಟದಲ್ಲಿ ಭಾಗವಹಿಸಲು ಅನುಕೂಲವಾಗುವಂತೆ, ಭಾರತ ಮತ್ತು ಅಮೆರಿಕಾ ಸಂಯುಕ್ತ ಸಂಸ್ಥಾನಗಳು ಒಪ್ಪಂದವೊಂದಕ್ಕೆ ಸಹಿ ಹಾಕಿದವು. ಪಾಶ್ಚಾತ್ಯ ಜಗತ್ತು ಭಾರತವನ್ನು ಪರಮಾಣು ಮಖ್ಯವಾಹಿನಿಗೆ ಕರೆತರಲು ಯತ್ನಿಸುವ ಸಂಕೇತವಿದು. ಪರಮಾಣು ಶಸ್ತ್ರಾಸ್ತ್ರ ಪ್ರಸರಣ-ವಿರೋಧ ನಿಲುವು ತಾಳಿ, ಅದರಂತೆ ನಡೆದುಕೊಂಡಿರುವ ಕಾರಣ, ಭಾರತ ಇಂತಹ ಸ್ಥಾನಮಾನ ಪಡೆದ ಏಕೈಕ ರಾಷ್ಟ್ರವಾಗಿದೆ.
1974ರಲ್ಲಿ ಭಾರತ ರಾಜಸ್ಥಾನದ ಥಾರ್‌ ಮರುಭೂಮಿಯ ಪೊಖ್ರಾನ್‌ನಲ್ಲಿ ಮೊದಲ ಬಾರಿಗೆ ಪರಮಾಣು ಪರೀಕ್ಷೆ ನಡೆಸಿತು. ಈ ಪರೀಕ್ಷೆಯಲ್ಲಿ ಬಳಸಲಾದ ಪ್ಲುಟೊನಿಯಮ್‌ ಸಿರಸ್‌ ಕ್ರಿಯಾಗಾರದಿಂದ ಲಭ್ಯವಾಗಿತ್ತು. 1974 ಹಾಗೂ 1998ರಲ್ಲಿ ನಡೆಸಲಾದ ಈ ಪರಮಾಣು ಪರೀಕ್ಷೆಗಳಿಂದ, ಪರಮಾಣು ಇಂಧನವನ್ನು ವಿದ್ಯುತ್‌ ಉತ್ಪಾದನೆ ಮತ್ತು ಸಂಶೋಧನಾ ಕಾರ್ಯಗಳಿಗೆ ಮಾತ್ರವಲ್ಲ, ಇದೇ ಇಂಧನವನ್ನು ಪರಮಾಣು ಶಸ್ತ್ರಾಸ್ತ್ರಗಳ ತಯಾರಿಕೆಯಲ್ಲಿ ಬಳಸಲಾಗುವ ಇಂಧನವನ್ನಾಗಿ ಪರಿವರ್ತಿಸಬಹುದು ಎಂಬ ವಿಶ್ವಾಸ ವಿಜ್ಞಾನಿಗಳಲ್ಲಿ ಮೂಡಿಸಿತು.
ಭಾಭಾ ಅಣು ಸಂಶೋಧನಾ ಕೇಂದ್ರ ಭಾರತದ ಪ್ರಮುಖ ಪರಮಾಣು ಸಂಶೋಧನಾ, ಅಧ್ಯಯನ-ತರಬೇತಿಗಾಗಿ ಸೌಕರ್ಯಗಳನ್ನೊಳಗೊಂಡ ಕೇಂದ್ರ. ಇದು ಮುಂಬಯಿ ನಗರದಲ್ಲಿದೆ. ಇಲ್ಲಿ ಹಲವು ಪರಮಾಣು ಕಾರ್ಯಾಗಾರಗಳಿವೆ. ಇವೆಲ್ಲವನ್ನೂ ಭಾರತದ ಪರಮಾಣು ಶಕ್ತಿ ಉತ್ಪಾದನೆ ಮತ್ತು ಸಂಶೋಧನಾ ಕಾರ್ಯಕ್ರಮಗಳಲ್ಲಿ ಬಳಸಲಾಗುತ್ತದೆ.
ಬಿಎಆರ್‌ಸಿ ಹಾಗೂ ಅದರ ಅಂಗಸಂಸ್ಥೆಗಳಲ್ಲಿನ ಮೊದಲ ಕೆಲವು ಪರಮಾಣು ಕ್ರಿಯಾಗಾರಗಳು ಪಶ್ಚಿಮ ದೇಶಗಳಿಂದ ಆಮದಾಗಿದ್ದವು. ತಾರಾಪುರ ಅಣು ಶಕ್ತಿ ಘಟಕದಲ್ಲಿ ಸ್ಥಾಪಿಸಲಾದ, ಭಾರತದ ಮೊಟ್ಟಮೊದಲ ಕ್ರಿಯಾಗಾರಗಳು ಅಮೆರಿಕಾ ಸಂಯುಕ್ತ ಸಂಸ್ಥಾನದಿಂದ ಆಮದಾಗಿದ್ದವು.
ಮೂಲ ಚೇತನ : ಪರ ಬ್ರಹ್ಮ (ಇದು ತಾನು ಅನೇಕವಾಗಬೇಕು ಎಂದು ಬಯಸಿದ್ದು - ಜಗತ್ತಿನ ಆತ್ಮ -ಹಿರಣ್ಯ ಗರ್ಭ)
ದಕ್ಷ-ಅದೇ ಬ್ರಹ್ಮನ ಮಗ; ಬ್ರಹ್ಮನ ಬಲ ಹೆಬ್ಬೆರಳಿಂದ ಹುಟ್ಟಿದವನು, ದಕ್ಷ ಬ್ರಹ್ಮ ; ಅವನ ಪತ್ನಿಯು ಬ್ರಹ್ಮನ ಎಡ ಕೈ ಹೆಬ್ಬರಳಿಂದ ಹುಟ್ಟಿದವಳು; ಇವರಿಗೆ ೫೦ಕನ್ಯೆಯರು ಮಕ್ಕಳು .( ದಕ್ಷ ಪ್ರಜಾಪತಿಗೆ ೫೦ ಹೆಂಣು ಮಕ್ಕಳು; ೧೩-ಕಶ್ಯಪನಿಗೆ,; ೧೦ ಮಕ್ಕಳು ಧರ್ಮಮುನಿಗೆ,; ೨೭ ಚಂದ್ರನಿಗೆ. (ಇವು ೨೭ ಜ್ಯೋತಿಷ್ಯಶಾಸ್ತ್ರದ ನಕ್ಷತ್ರಗಳು ಜ್ಯೋತಿಶಾಸ್ತ್ರದ ನಕ್ಷತ್ರಗಳು -ಅಶ್ವಿನಿ, ಭರಣಿ ಮೊದಲಾದವು) ಇವನಿಗೆ ಗಂಡು ಮಕ್ಕಳು ನಷ್ಟವಾದ್ದರಿಂದ ಹೆಣ್ನು ಮಕ್ಕಳಿಗೆ ಗಂಡು ಸಂತಾನವಾಗುವ ವರೆಗೆ ಪುತ್ರಿಕಾ ಧರ್ಮದಂತೆ ದಕ್ಷನು ಅವರನ್ನು ಮನೆಯಲ್ಲೇ ಇಟ್ಟುಕೊಂಡಿದ್ದನೆಂದಿದೆ )
ಟಿಪ್ಪಣಿ : ಭೃಗುವು ಬ್ರಹ್ಮನ ಎದೆಯನ್ನು ಸೀಳಿ ಹೊರಗೆ ಬಂದವನು ;ಅವನ ಮಗ ಕವಿ ; ಅವನ ಮಗ ಶುಕ್ರ ದೈತ್ಯ ಮತ್ತು ದಾನವರ ಪುರೋಹಿತ : ಭೃಗು ಮಹರ್ಷಿಯ ಮಗ ಶುಕ್ರಾಚಾರ್ಯ ಅಥವಾ ಉಷನಸ್ಸು ; ಶುಕ್ರನು ಯೋಗ ಬಲದಿಂದ ಬೃಹಸ್ಪತಿಯೂ ಆಗಿ ಕೆಲಸ ಮಾಡುತ್ತಾನೆ ; ಬ್ರಹ್ಮನು ಶುಕ್ರನನ್ನು ಜಗತ್ತಿನ ಯೋಗ ಕ್ಷೇಮ ನೋಡಿ ಕೊಳ್ಳಲು ನಿಯಮಿಸಿದನು : ಮಳೆ ;ಆನಾವೃಷ್ಟಿ ; ಧರ್ಮ; ಅಧರ್ಮ; ; ಅದರಿಂದ ಬೃಗುವು , ಚ್ಯವನ ನೆಂಬ ೨ ನೇ ಮಗನನ್ನು ಪಡೆದನು . . ಸಿಟ್ಟಿನಿಂದ ಗರ್ಭದಿಂದ ಜಾರಿಬಂದಿದ್ದರಿಂದ ಚ್ಯವನ . ಚವನನ ಪತ್ನಿ ಅರುಷಿ ಮನುವಿನ ಮಗಳು. ಇವರ ಮಗ ತಾಯಿಯ ತೊಡೆಯನ್ನು ಸೀಳಿಕೊಂಡು ಬಂದ ಔರ್ವ ಮುನಿ. ಅವನಿಗೆ ೧೦೦ಮಕ್ಕಳು. ಋಚೀಕ ಅವರ ಮಗ. ಅವನ ಮಗ ಜಮದಗ್ನಿ-ಅವನಿಗೆ ೪ ಮಕ್ಕಳು, ಕಿರಿಯವನು ಪರಷುರಾಮ
೧ ಮರೀಚಿ ಮರೀಚಿಯಿ೦ದ ಕಶ್ಯಪ (ಟಿಪ್ಪಣಿ:- ಕಶ್ಯಪನಿಗೆ ೧೩ ಪತ್ನಿಯರು- ದಕ್ಷನ ಮ್ಕ್ಕಳು ಕೆಳಗೆ ಅವರ ಪಟ್ಟಿ ಮಕ್ಕಳ ವಿವರ ಇದೆ. ಶಾಂತಿ.ಪರ್ವದಲಿ, ಅಗಸ್ತ್ಯನು ಮಿತ್ರಾವರುಣ ಮತ್ತು ಊರ್ವಶಿಯ ಮಗ ಎಂದಿದೆ. ಪತ್ನಿ ಲೋಪಾಮುದ್ರೆ. ಇವನು ಮಿತ್ರಾವರುಣನ ವೀರ್ಯದಿಂದ ಕುಂಭದಿಂದ ಹುಟ್ಟಿದವ. ಇವನು ಈಗಿನ ವೈವಸ್ವತ ಮನ್ವಂತರದವ)
ಅಂಗಿರಸನ ಪತ್ನಿ ವಸುಧಾ/ಸುಭಾ ಆಥವಾಕರ್ದಮ ಪ್ರಜಾಪತಿಯ ಪುತ್ರಿ ಶ್ರದ್ಧೆ
ಹವಿರ್ಭುಕ್ ; ಇವನಿಗೆ ರಾಕ್ಷಸರೂ, ವಾನರರೂ, ಕಿನ್ನರರೂ, ಯಕ್ಷರೂ ಮಕ್ಕಳು ಇಲಬಿಲೆಯಲ್ಲಿ ಹುಟ್ಟದವ ೧.ಕುಬೇರ; ೨.*ವಿಶ್ರವಸ್ಸು ಮಗ ; ವಿಶ್ರವಸ್ಸುವಿನ ಮಕ್ಕಳು ರಾವಣಾದಿಗಳು
ಪುಲಹ ಇವನಿಗೆ ಶರಭ, ಸಿಂಹ, ಕಿಂಪರುಷ, ವ್ಯಾಘ್ರ, ಕರಡಿ, ಈಹಾಮೃಗ ಮಕ್ಕಳು.
ಕ್ರತು ಇವನ ಮಕ್ಕಳು ಪವಿತ್ರರಾದ ಸತ್ಯವಾದಿಗಳಾದ ಸೂರ್ಯನ ಹಿಂದೆ ಮುಂದೆ ಸಂಚರಿಸುವ ೬೦ ಸಾವಿರ ವಾಲಿಖಿಲ್ಯ ಋಷಿಗಳು ಇವರು ಮನುಷ್ಯನ ಹೆಬ್ಬೆಟ್ಟಿನಷ್ಟು ಚಿಕ್ಕ ರೂಪಿಗಳೆಂದು ಹೇಳಿದೆ
ಟಿಪ್ಪಣಿ:- ಅಗಸ್ತ್ಯ ಪುಲಸ್ತ್ಯನ ಮಗ. -(ಟಿಪ್ಪಣಿ: ಆದಿ ಪರ್ವದಲ್ಲಿ ೬ ಋಷಿಗಳ ಹೆಸರು ಮಾತ್ರ ಇದೆ. ಈ ಹೆಸರಿಲ್ಲ.
ಶಾಂತಿಪರ್ವದಲ್ಲಿದೆ ಶಾಂತಿ.ಪರ್ವದಲ್ಲಿ ಮಿತ್ರಾವರುಣ ಮತ್ತು ಊರ್ವಶಿಯ ಮಗ ಎಂದಿದೆ. ಪತ್ನಿ ಲೋಪಾಮುದ್ರೆ. ಮಿತ್ರಾವರುಣನ ವೀರ್ಯದಿಂದ ಕುಂಭದಿಂದ ಹುಟ್ಟಿದವ. ಇವನು ಈಗಿನ ವೈವಸ್ವತ ಮನ್ವಂತರದವ) ವಿಶ್ವ ಸೃಷ್ಠಿ ವಾದದಲ್ಲಿ ಪ್ರಾಚೀನರು ಮೂಲ ಶಕ್ತಿಯನ್ನು ’ಸತ್’ ನ್ನು ’ಜ್ಞಾತೃ’ವಾಗಿ ಪರಿಗಣಿಸಿ, ಅದರಿಂದ ’ಜ್ಞಾನಶಕ್ತಿ’ ಇಚ್ಛಾ ಶಕ್ತಿ’, ’ಕ್ರಿಯಾ ಶಕ್ತಿ’ ಗಳ ಉಗಮವಾಗಿ, ’ಜ್ಞೇಯ’ವಾದ ಈ ’ವಿಶ್ವ’ವು ತೋರಿಕೊಂಡಿತೆಂಬುದು ವೇದಾಂತದ ತಾತ್ಪರ್ಯ. ಪುರಾಣದಲ್ಲಿ ’ಜ್ಞಾತೃ’ ವಾದ ಬ್ರಹ್ಮನ ಆ ಮೂರು ’ಶಕ್ತಿ’ ಗಳು ನಾನಾ ರೂಪವನ್ನು ಪಡೆದು . ’ಅವ್ಯಕ್ತ’ ರೂಪದಿಂದ ’ವ್ಯಕ್ತ’ ರೂಪ ಪಡೆದು ’ವಿಶ್ವ’ ವಾಗಿ ’ಜೀವಿ’ಗಳಾಗಿ ಕಾಣಿಸಿಕೊಂಡಿದೆ. ಅದಕ್ಕೆ ನಾನಾ ಹೆಸರು.) )
೧೩ ಮಕ್ಕಳು-ಕಶ್ಯಪನಿಗೆ,; ೧೦ ಮಕ್ಕಳು ಧರ್ಮಮುನಿಗೆ, ೨೭ ಮಕ್ಕಳು ಚಂದ್ರನಿಗೆ. ಇವನಿಗೆ ಗಂಡು ಮಕ್ಕಳು ನಷ್ಟವಾದ್ದರಿಂದ ಹೆಣ್ನು ಮಕ್ಕಳಿಗೆ ಗಂಡು ಸಂತಾನವಾಗುವ ವರೆಗೆ ಪುತ್ರಿಕಾ ಧರ್ಮದಂತೆ ದಕ್ಷನು ಅವರನ್ನು ಮನೆಯಲ್ಲೇ ಇಟ್ಟುಕೊಂಡಿದ್ದನೆಂದಿದೆ
ಧರ್ಮದೇವ ಮುನಿ ; ಬ್ರಹ್ಮನ ಬಲ ಸ್ಥನದಿಂದ ಬಂದವನು .ದಕ್ಷನ ೧೦ ಹೆಣ್ಣು ಮಕ್ಕಳು ಇವನ ಪತ್ನಿಯರು
ಟಿಪ್ಪಣಿ:- ವಶಿಷ್ಟ ; ಪತ್ನಿ: ಅರುಂಧತಿ (ಟಿಪ್ಪಣಿ: ಆದಿ ಪರ್ವದಲ್ಲಿ ೬ ಋಷಿಗಳ ಹೆಸರು ಮಾತ್ರ ಇದೆ. ವಸಿಷ್ಠರ ಹೆಸರಿಲ್ಲ. ಬೇರೆ ಬೇರೆ ಮನ್ವಂತರದಲ್ಲಿ ಬೇರೆ ಬೇರೆ ಸಪ್ತರ್ಷಿಗಳು-ವಸಿಷ್ಠರ ಮಗ
ವಿಷ್ಣು ಸೂರ್ಯನ ಪತ್ನಿ ಅವಳು ಅಶ್ವಿನೀ ರೂಪವನ್ನು ಧರಿಸಿ ಅಶ್ವಿಕುಮಾರರನ್ನು ಆಕಾಶದಲ್ಲಿ ಪಡೆದಳು
ಭಯ, ಮಹಾಭಯ, ಮೃತ್ಯು ಅದಿತಿಯ ಮಗ ೧೨ನೆಯ ವಿಷ್ಣುವೇ ಮುಂದೆ ಮಹಾ ವಿಷ್ಣುವಾಗಿ ಕಾಣಿಸಿಕೊಳ್ಳು ತ್ತಾನೆ .ಮಹಾ ಭಾರತದ ಈ ಅಧ್ಯಾಯ ದಲ್ಲಿ ಚತುರ‍್ಮುಖ ಬ್ರಹ್ಮ, ಮಹಾವಿಷ್ಣು, ಮಹಾ ಶಿವ ಅಥವಾ ಮಹೇಶ್ವರ ಕಾಣುವುದಿಲ್ಲ.)
ಇವಳಿಗೆ : ೧ಕಾಕೀ ೨ ಶ್ಯೇನೀ ೩.ಭಾಸೀ . ೪.ಧೃತರಾಷ್ಟ್ರೀ ೫.ಶುಕೀ (೧.ಶ್ಯೇನೀ ಗೆ ಗಿಡಗ ಭಾಸಿಗೆ ಕೋಳಿ ಮತ್ತು ಹದ್ದು ಮಕ್ಕಳು ಧೃತರಾಷ್‌ಟ್ರಿ ಗೆ ಹಂಸ ಇತ್ಯಾದಿ ಸುಂದರ ಪಕ್ಷಿಗಳು. ಶುಕಿಗೆ ಶುಕಗಳು ಮಕ್ಕಳು)
ಕ್ರೋಧಾ ಇವಳಿಗೆ ೯ ಜನ ಕನ್ಯೆಯರು ೧. ಮೃಗೀ ೨. ಮೃಗಮಂದಾ ೩. ಹರೀ ೪. ಭದ್ರಮನಾ ೫. ಮಾತಂಗೀ ೬. ಶಾರ್ದೂಲೀ ೭. ಶ್ವೇತಾ ೮. ಸುರಭಿ ೯. ಸರಸಾ ೨. ಮೃಗಮಂದಾ ಳಿಂದ ಕರಡಿ, ಸೃಮರ ೪.ಭದ್ರಮನೆಯಿಂದ ಐರಾವತ. ೩.ಹರೀಯಿಂದ ಕುದುರೆ, ವಾನರರು). (೧. ೬ ಶಾರ್ದೂಲಿಯಿದ ಸಿಂಹ,ಹುಲಿ,ಚಿರ್ಚು. ೫. ಮಾತಂಗಿಯಿಂದ ಆನೆಗಳು. ೭.ಶ್ವೇತೆಯಿಂದ ದಿಗ್ಗಜ ಬಿಳಿ ಆನೆ. ೮. ಸುರಭಿಯಿಂದ ರೋಹಿಣಿ,ಗಂಧರ್ವಿ ರೋಹಿಣಿಯಿಂದ ವಿಮಲೆ ಅನಲೆ,; ರೋಹಿಣಿಯಿಂದ ದನಗಳು, ಗಂಧರ್ವಿಯಿಂದ ಗಂಡು ಕುದುರೆಗಳು ಅನಲೆಯಿಂದ ಗುಂಡಾದ ಕಾಯಿಯ ೭ ಬಗೆಯ ಮರಗಳು. ಮತ್ತು ಶುಕಿ.ಸುರಸೆಗೆ ?
ಕಂಕ ಪಕ್ಷಿ . ಸುರಸೆಯ ಮಕ್ಕಳು ನಾಗಗಳು; ಕದ್ರುವನ ಮಕ್ಕಳು ಪನ್ನಗಗಳು ಸುರಸೆಯು ೧೦೦ ತಲೆಯ ಸರ್ಪಗಳನ್ನೂ ಹಡೆದಳು ಮತ್ತು ೩ ಕನ್ಯೆಯರು, ಇವರಿಂದ ಸಸ್ಯಗಳ ಜನನ ೧. ಅನಲಾ: ಹೂವಿಲ್ಲದೆ ಫಲಬಿಡುವ ಸಸ್ಯ ಇವೇ ವನಸ್ಪತಿಗಳು; ೨. ರುಹಾ :ಇವಳಿಂದ ಹೂವಿನಿಂದ ಹಣ್ಣು ಬಿಡುವ ಗಿಡ ಮರ ; ೩. ವೀರಧೆಯಿಂದ ಲತೆಗಳು,ಗುಲ್ಮಗಳು, ಬಿದಿರು-ಹುಲ್ಲುಜಾತಿಯ ಸಸ್ಯಗಳು )
ಪ್ರಾಧಾ ಇವಳಿಂದ :- ೯ ಕನ್ಯೆಯರು, ೧೦ ದೇವ ಗಂಧರ್ವರು ಮತ್ತೂ ೪ ಗಂಧರ್ವರು ಮತ್ತು ಅಪ್ಸರೆಯರನ್ನು ಪಡೆದಳು ದೇವ ಗಂಧರ್ವರು
ವಿಶ್ವಾ ಇವಳಿಗೆ ವಿಶ್ವಾದೇವತೆಗಳ ಒಂದು ವರ್ಗವೇ ಇದೆ ಅವರ ಹೆಸರು ಅಥವಾ ಅವರ ತಾಯಿಯ ಹೆಸರು ಇಲ್ಲಿ ಬಂದಿಲ್ಲ. ೧೦ ಮಕ್ಕಳು
ಅಪ್ಸರೆಯರು ಪುರಾಣಗಳಲ್ಲಿ ಇವರನ್ನೂ ಅಪ್ಸರೆಯರನ್ನೂ ಕಪಿಲೆಯ ಮಕ್ಕಳೆಂದು ಹೇಳಿದೆ
ಕುಲಿಕ ಇತ್ಯಾದಿ. ( ೧೩ ನೇ ಕದ್ರುವಿ ಗೆ ಸುರಸಾ ಎಬ ಹೆಸರೂ ಇದೆಯೇ ? ಯಕ್ಷರು ಮತ್ತು ನಾಗರ ತಾಯಿ)
ಬ್ರಹ್ಮನಿಂದ ಪ್ರಾರಂಭದಲ್ಲಿ ಹುಟ್ಟಿದ ದೇವತೆಗಳೆಲ್ಲಾ ಮೂಲ ಸೃಷ್ಠಿಕರ್ತನ ಶಕ್ತಿ ಕೇಂದ್ರಗಳು. ಹಾಗೆಯೇ ಅವರ ಮಕ್ಕಳು ಮರಿಮಕ್ಕಳೆಲ್ಲಾ ಜಗತ್ತನಲ್ಲಿ ಕಾಣಬರುವ ಗುಣಧರ್ಮಗಳು. ದೇವ, ದಾನವ, ದೈತ್ಯ, ಅಸುರರೆಂಬುವವರು ಬ್ರಹ್ಮನ ಮೊಮ್ಮಗ ಕಶ್ಯಪರೆಂಬ ಒಂದೇ ತಂದೆಯ ಹದಿಮೂರು ಅಕ್ಕ ತಂಗಿಯರ ಮಕ್ಕಳು.
ಇವರೆಲ್ಲಾ "ಶಕ್ತಿ- ಪ್ರತಿಶಕ್ತಿ" ಯೆಂಬ ದ್ವಂದದ ಗಂಪುಗಳು. ಇವುಗಳಲ್ಲಿ "ಪ್ರಬಲ ಶಕ್ತಿ" ಮತ್ತು "ದುರ್ಬಲ ಶಕ್ತಿ" ಗಳೆಂಬ ಎರಡು ವಿಭಾಗಮಾಡಿದೆ. ಅವನ್ನು ಗಂಡು ಮತ್ತು ಹೆಣ್ಣೆಂದು ಕರೆದಿದೆ ಎಂದು ಭಾವಿಸಬಹುದು
ಈ ಶಕ್ತಿಗಳೆಲ್ಲಾ ಪ್ರತ್ಯೇಕ ಪ್ರತ್ಯೇಕವಾಗಿ, ಮೂಲ ಸೃಷ್ಠಿ ಕರ್ತನೆಂಬ ಶಕ್ತಿಯಲ್ಲಿ ಅಂತರ್ಗತವಾಗಿ ಸರ್ವಾಂತರ‍್ಯಾಮಿಯಾಗಿ ಇರತಕ್ಕವು. ಇವೆಲ್ಲಾ ಸಾವಿಲ್ಲದವು . ಸದಾ ಪರಸ್ಪರ ಘರ್ಷಣೆಯಲ್ಲಿರುವವು. ಸಾವಿಲ್ಲದ ಇವು ಅಮೃತಕ್ಕಾಗಿ ಸಮುದ್ರ ಮಂಥನ ಮಾಡಿ, ಅದನ್ನೇ ನೆವ ಮಾಡಿಕೊಂಡು ಘರ್ಷಣೆಗೆ ಕಾರಣ ಮಾಡಿಕೊಂಡವು ಎಂಬುದು ಕಥೆ.
ವ್ಯಕ್ತಿಯ ಅಂತರಂಗದಲ್ಲಿ ಒಳಿತು ಕೆಡುಕುಗಳ ಘರ್ಷಣೆಯ ಮಂಥನ ಮಾಡಿಕೊಂಡು ಒಳಿತಿನಲ್ಲಿ ಆಮೃತವನ್ನು ಇಡಬೇಕೆಂಬುದು ತಾತ್ಪರ್ಯವಿರಬಹುದು. ರಾಜಯೋಗ ಸಾಧನೆಯಲ್ಲಿ ಅಮೃತ ಮಂಥನದ ಹಂತಗಳೂ ಅದರ ಕ್ರಿಯೆಗಳೂ ಇರುವವೆಂದು ’ಅಧ್ಯಾತ್ಮ ಪ್ರಕಾಶ’ದವರು ಒಂದು ಪುಸ್ತಕ ಬರೆದಿದ್ದಾರೆ.
ಈ ಸೃಷ್ಠಿಯ ಕಥೆ ಮಹಾಭಾರತದ ಆದಿ ಪರ್ವದಲ್ಲಿ ಬಂದಿದೆ. ನಂತರ ಅಂಶಾವತರಣವಾಗಿ ಈ ಶಕ್ತಿಗಳ ಅಂಶಗಳು ಬೂಮಿಯಲ್ಲಿ ಅವತರಿಸಿದ ಕಥೆ ಇದೆ.
ಮಹಾಭಾರತದ ಕಥೆಯ ಪೀಠಿಕೆ-ಆದರ ಬೀಜರೂಪ ಸ್ವರ್ಗಲೋಕದಲ್ಲಿ ಆಗುತ್ತದೆ. ಒಂದು ರೀತಿಯಲ್ಲಿ ಸೃಷ್ಠಿಯ ಆದಿಯಲ್ಲಿಯೇ ಅದರ ಬೀಜ ಇದೆ.
ಕಶ್ಯಪನಿಂದ ಕದ್ರುವಿನಲ್ಲಿ ನಾಗಗಳು ಹುಟ್ಟಿ, ಅವು ಮಲತಾಯಿ ದೊಡ್ಡಮ್ಮ ವಿನುತೆಗೆ ತಾಯಿಯ ಆಜ್ಞೆಯಂತೆ, ಮೋಸ ಮಾಡಲು ನಿರಾಕರಿಸಿದಾಗ "ನೀವೆಲ್ಲಾ ಮುಂದೆ ಆಗುವ ಜನಮೇಜಯನ ಸರ್ಪಯಾಗದಲ್ಲಿ ಸುಟ್ಟು ಸಾಯಿರಿ," ಎಂದು ಶಾಪ ಹಾಕಿದ್ದಾಳೆ." ಅದಕ್ಕಾಗಿ ವಾಸುಕಿ ತನ್ನ ತಂಗಿ ಜರತ್ಕಾರುವಿನಿಂದ ಹುಟ್ಟುವ ಮಗ ಆಸ್ತೀಕನಿಂದ ಯಜ್ಞ ನಿಂತು ತನ್ನ ವಂಶ ಉಳಿಯುವ ಭರವಸೆಯನ್ನು ಬ್ರಹ್ಮನಿಂದ ಪಡೆಯುತ್ತಾನೆ. ಇದು ಮಹಾಭಾರತದ ಕಥೆಯ ಕಾಲಕ್ಕಿಂತ ಕೋಟಿ ಕೋಟಿ ಯುಗ ಯುಗಾಂತರಗಳ ಹಿಂದಿನ ದೇವಲೋಕದ ಕಥೆ.
ನಂತರ ಈ ದೇವ ದಾನವರೆಲ್ಲಾ ದ್ವಾಪರಾಂತ್ಯದಲ್ಲಿ ಈ ಭೂಮಿಯಲ್ಲಿ ಹುಟ್ಟಿ ಬಂದು ಇಲ್ಲಿ ಮಹಾ ಸಂಘರ್ಷ-ಯುದ್ಧ ವಾಗಿ ಪುನಹ ಅವರೆಲ್ಲಾ ಸ್ವರ್ಗ ಲೋಕಕ್ಕೆ ಹೋಗಿ ಸೇರಿಕೊಳ್ಳುವಲ್ಲಿ ಮಹಾಭಾರತದ ಕಥೆ ಪರ್ಯವಸಾನ ವಾಗುತ್ತದೆ. ಇದು ಸೃಷ್ಠಿಯ ಸಹಜ ಕ್ರಿಯೆ ಎಂಬುದು ತಾತ್ಪರ್ಯವಿರಬಹುದು. (ದಿತಿಯ ಮಕ್ಕಳಾದ ದಾನವರು, ದನುವಿನ ಮಕ್ಕಳಾದ ದೈತ್ಯರು, ದನಾಯುವಿನ ಮಕ್ಕಳಾದ ಅಸುರರು ಇವರಿಗೆಲ್ಲಾ ಪಾತಾಳ ಲೋಕ ವಾಸವೆಂದು ಕಳಿಸಿದ ವಿಷಯ ಅಲ್ಲಿ ಆದಿಪರ್ವದಲ್ಲಿ ಕಾಣುವುದಿಲ್ಲ).
ಮೇಲಿನ ವಿವರಗಳನ್ನು ಹೆಚ್ಚಾಗಿ ಮಹಾಭಾರತದ ಆದಿಪರ್ವದಿಂದ ತೆಗೆದುಕೊಂಡಿದೆ. "ಈ ಮಹಾಭಾರತದ ಕಥೆ ಸ್ವರ್ಗಲೋಕಕ್ಕೂ ಭೂಮಿಗೂ ಇರುವ ’ಅವಿನಾ-ಸಂಬಂಧ ಮತ್ತು ಸಂವಾದ’ ವನ್ನು ನಿರೂಪಿಸುವ ಕಥಾವಸ್ತು ವಾಗಿದೆ."
ಇದು ನನ್ನ ದರ್ಮದ ಸುಧೀರ್ಗ ಇತಿಹಾಸ ಅಧಾರ ಮಹಭಾರತ , ರಾಮಯಣ, ಮತ್ತು ಭಾರತ ಜೀವನತರಂಗಿಣಿ
’ ಅದು ನಾನು ದೊಡ್ಡದಾಗುತ್ತೇನೆ ಬಹುವಾಗುತ್ತೇನೆ’ ಎಂದು ಬಯಸಿತು. ’ಬಯಸಿದ,’ ಆ ಉಪನಿಷತ್ತಿನ ವಾಕ್ಯವನ್ನು ವಿಜ್ಞಾನ ಒಪ್ಪಲು ಬಹುಶಃ ಕಾಲ ಬೇಕು.
ಪ್ರಸಿದ್ಧವಾದ ೧೮ ಪುರಾಣಗಳು ಮಹಾಭಾರತ ಕಾವ್ಯ ಅಥವಾ ಇತಿಹಾಸಕ್ಕಿಂತ ಈಚೆಗೆ ರಚನೆಯಾದದ್ದೆಂದು ಇತಿಹಾಸಕಾರರ ಅಭಿಪ್ರಾಯ.
ಸೃಷ್ಟಿ ಆರಂಭವನ್ನು ಕಂಡು ಹಿಡಿಯಲು ಭಾರತದ ಪ್ರಾಚೀನ ಜ್ಯೋತಿಷ್ಯ ಶಾಸ್ತ್ರಜ್ಞರು ಒಂದು ಸುಲಭ ಮಾರ್ಗವನ್ನ ಅನುಸರಿಸಿದ್ದಾರೆ. ಅದು ಹೇಗೆಂದರೆ ಮೊದಲಿನ ನಕ್ಷತ್ರ ಆಶ್ವಿನಿಯ ಆದಿ ಬಿಂದು ಆಥವಾ ಕೊನಯ ನಕ್ಷತ್ರ ರೇವತಿಯ ಅಂತ್ಯ ಬಿಂದುವಿನಲ್ಲಿ ಚಂದ್ರನೂಸೇರಿ ಏಳೂ ಗ್ರಹಗಳು ಒಂದೇ ರೇಖೆಯಲ್ಲಿ ಬರುವ ದಿನವನ್ನು ಕಂಡುಹಿಡಿದು ,ಅದನ್ನೇ ಸೃಷ್ಟಿಯ ಆದಿ ದಿನವೆಂದು ನಿರ್ಧರಿಸಿದ್ದಾರೆ. (ಅದು ಈಗಿನ ವಿಜ್ಞಾನಿಗಳು ಹೇಳುವ ೧೫೦ ರಿಂದ ೨೦೦ಕೋಟಿ ವರ್ಷಕ್ಕೂ ಹಿಂದೆ ಸೃಷ್ಟಿ ಪ್ರಾರಂಭ ಎನ್ನುವ ಸಿದ್ಧಾಂತಕ್ಕೆ ಸ್ವಲ್ಪ ಮಟ್ಟಿಗೆ ಹೊಂದಾಣಿಕೆ ಯಾಗುತ್ತದೆ. ಈ ಜಗತ್ತು ; ಡಾ. ಶಿವರಾಮ ಕಾರಂತ) ಜ್ಯೋತಿಷ್ಯ ಶಾಸ್ತ್ರದ ಪ್ರಕಾರ ೪೩೨ಕೋಟಿ ವರ್ಷಗಳ ನಂತರ ಪುನಃ ಅದೇ ಸನ್ನಿವೇಶ ಬರುವುದು .ಆದ್ದರಿಂದ ಅದು ಬ್ರಹ್ಮನ ೧೦೦ವರ್ಷ, ಅಥವಾ ಆಯುಸ್ಸು
ಅವನ ಪತ್ನಿಯರು ೧೦- ದಕ್ಷನ ಹೆಣ್ಣುಮಕ್ಕಳು ಧರ್ಮದೇವನ ಇತರ ಪತ್ನಿಯರು ಮತ್ತು ವಸುಗಳ ತಾಯಂದಿರು ಧರ್ಮದೇವನ ಮಕ್ಕಳು ಅಷ್ಟ ವಸುಗಳು ಮತ್ತು ಅವರ ಪತ್ನಿಯರು ವಸುಗಳ ಮಕ್ಕಳು
ಎಲ್ಲಾ ಪುರಾಣಗಳಿಗಿಂತಲೂ ಪ್ರಾಚೀನ ವೆಂದು ಪರಿಗಣಿಸಲ್ಪಟ್ಟ ಮಹಾ ಭಾರತದಲ್ಲಿ ಸೃಷ್ಟಿಯ ವಿವರ
ಮೇಲಿನ ಅಸ್ಸಾಮ್‌ನಲ್ಲಿರುವ ದಿಗ್‌ಬೋಯಿ ಸಂಸ್ಕರಣಾಗಾರವು ಭಾರತದ ಅತ್ಯಂತ ಹಳೆಯ ಸಂಸ್ಕರಣಾಗಾರವಾಗಿದ್ದು, ಇದು 1901 ರಲ್ಲಿ ಕಾರ್ಯಾರಂಭ ಮಾಡಿತು. ಮೂಲಭೂತವಾಗಿ ಅಸ್ಸಾಮ್ ಆಯಿಲ್ ಕಂಪನಿಯ ಭಾಗವಾಗಿದ್ದು, 1981 ರಲ್ಲಿ ಇದು ಇಂಡಿಯಲ್ ಆಯಿಲ್‌ನ ಭಾಗವಾಯಿತು. 1901 ರಿಂದ ಇದರ ನೈಜವಾದ ಸಂಸ್ಕರಣಾ ಸಾಮರ್ಥ್ಯವು 0.5 ಎಮ್ಎಮ್‌ಟಿಪಿಎ ಆಗಿತ್ತು. ಈ ಸಂಸ್ಕರಣಾಗಾರದ ಆಧುನೀಕರಿಸುವಿಕೆಯ ಯೋಜನೆಯು ಪೂರ್ಣಗೊಳಿಸಲಾಗಿದೆ ಮತ್ತು ಇದೀಗ ಸಂಸ್ಕರಣಾಗಾರವು 0.65 ಎಮ್ಎಮ್‌ಟಿಪಿಎ ನಷ್ಟು ಹೆಚ್ಚಿಸಿದ ಸಾಮರ್ಥ್ಯವನ್ನು ಹೊಂದಿದೆ.
ಗುವಹಾಟಿ ಸಂಸ್ಕರಣಾಗಾರವು, ರಾಷ್ಟ್ರದ ಮೊದಲ ಸಾರ್ವಜನಿಕ ಕ್ಷೇತ್ರದ ಸಂಸ್ಕರಣಾಗಾರವಾಗಿದ್ದು, ಇದನ್ನು ರೊಮಾನಿಯನ್ ಸಹಯೋಗದೊಂದಿಗೆ ನಿರ್ಮಿಸಲಾಗಿದೆ ಮತ್ತು ಇದನ್ನು ಭಾರತದ ಮೊದಲ ಪ್ರಧಾನಮಂತ್ರಿಯವರಾದ. ದಿವಂಗತ ಪಂಡಿತ್ ಜವಹರಲಾಲ್ ನೆಹರು ಅವರು 1962 ರ ಜನವರಿ 1 ರಂದು ಉದ್ಭಾಟಿಸಿದರು.
ಬಿಹಾರದಲ್ಲಿರುವ ಬರೌನಿ ಸಂಸ್ಕರಣಾಗಾರವನ್ನು ರಷ್ಯಾ ಮತ್ತು ರೊಮಾನಿಯಾದ ಸಹಯೋಗದೊಂದಿಗೆ ನಿರ್ಮಿಸಲಾಗಿದೆ. ಇದು 1964 ರಲ್ಲಿ 1 ಎಮ್ಎಮ್‌ಟಿಪಿಎ ಸಾಮರ್ಥ್ಯದೊಂದಿಗೆ ಪ್ರಾರಂಭಗೊಂಡಿತು. ಇಂದು ಇದರ ಸಾಮರ್ಥ್ಯವು 6 ಎಮ್ಎಮ್‌ಟಿಪಿಎ ಆಗಿದೆ.
ಪಶ್ಚಿಮ ಭಾರತದ ಗುಜರಾತಿನ ಕೊಯಾಲಿಯಲ್ಲಿರುವ ಗುಜರಾತ್ ಸಂಸ್ಕರಣಾಗಾರವು ಇಂಡಿಯನ್ ಆಯಿಲ್‌ನ ಅತಿದೊಡ್ಡ ಸಂಸ್ಕರಣಾಗಾರವಾಗಿದೆ. ಈ ರಿಫೈನರಿಯನ್ನು 1965 ರಲ್ಲಿ ಕಾರ್ಯಾರಂಭ ಮಾಡಲಾಯಿತು. ಇದರಲ್ಲಿ ರಾಷ್ಟ್ರದ ಮೊದಲ ಹೈಡ್ರೋಕ್ರಾಕಿಂಗ್ ಘಟಕವೂ ಸಹ ಇದೆ. ಇದರ ಪ್ರಸ್ತುತ ಸಾಮರ್ಥ್ಯವು 13.70 ಎಮ್ಎಮ್‌ಟಿಪಿಎ ಆಗಿದೆ.
ಕೊಲ್ಕತ್ತಾದಿಂದ 136 ಕಿಮೀ ಕೆಳಪ್ರದೇಶದಲ್ಲಿ ಪೂರ್ಬಾ ಮೇದಿನಿಪುರ ಜಿಲ್ಲೆಯಲ್ಲಿರುವ ಹಲ್ದಿಯಾ ಸಂಸ್ಕರಣಾಗಾರವು ಕಾರ್ಪೊರೇಷನ್‌ನ ಏಕೈಕ ಸಮುದ್ರ ತೀರದ ಸಂಸ್ಕರಣಾಗಾರವಾಗಿದೆ. ಇದನ್ನು 1975 ರಲ್ಲಿ 2.5 ಎಮ್ಎಮ್‌ಟಿಪಿಎ ಸಾಮರ್ಥ್ಯದೊಂದಿಗೆ ಕಾರ್ಯಾರಂಭ ಮಾಡಲಾಯಿತು, ಅಂದಿನಿದ ಇದನ್ನು 5.8 ಎಮ್ಎಮ್‌ಟಿಪಿಎ ಗೆ ಹೆಚ್ಚಿಸಲಾಗಿದೆ
ಇಂಡಿಯನ್ ಆಯಿಲ್‌ನ ಅಧೀನದಲ್ಲಿರುವ ಆರನೇ ರಿಫೈನರಿಯಾಗಿ 6.0 ಎಮ್ಎಮ್‌ಟಿಪಿಎ ಮೂಲ ಸಾಮರ್ಥ್ಯದೊಡನೆ 1982 ರಲ್ಲಿ ಮಥುರಾ ಸಂಸ್ಕರಣಾಗಾರವನ್ನು ಕಾರ್ಯಾರಂಭ ಮಾಡಲಾಯಿತು. ಆಗ್ರಾ ಮತ್ತು ದೆಹಲಿಯ ಐತಿಹಾಸಿಕ ನಗರಗಳ ಮಧ್ಯದಲ್ಲಿರುವ ಮಥುರಾ ಸಂಸ್ಕರಣಾಗಾರದ ಸಾಮರ್ಥ್ಯವನ್ನು 7.5 ಎಮ್ಎಮ್‌ಟಿಪಿಎ ಗೆ ಹೆಚ್ಚಿಸಲಾಗಿದೆ.
ಪಾಣಿಪತ್ ಸಂಸ್ಕರಣಾಗಾರ ವು ಇಂಡಿಯಲ್ ಆಯಿಲ್‌ನ ಏಳನೇ ಸಂಸ್ಕರಣಾಗಾರವಾಗಿದೆ. 6 ಎಮ್ಎಮ್‌ಟಿಪಿಎಯೊಂದಿಗಿನ ಮೂಲ ಸಂಸ್ಕರಣಾಗಾರವನ್ನು 1998 ರಲ್ಲಿ ನಿರ್ಮಿಸಲಾಯಿತು ಮತ್ತು ಕಾರ್ಯನಿರ್ವಹಣೆಯನ್ನು ಪ್ರಾರಂಭಿಸಲಾಯಿತು. ಪಾಣಿಪತ್ ಸಂಸ್ಕರಣಾಗಾರದ ವಿಸ್ತರಣಾ ಯೋಜನೆಯ ಪ್ರಾರಂಭದೊಂದಿಗೆ ಅದರ ಸಂಸ್ಕರಣಾ ಸಾಮರ್ಥ್ಯವನ್ನು ಪ್ರತಿ ವರ್ಷಕ್ಕೆ 6 ಎಮ್ಎಮ್‌ಟಿಪಿಎ ಇಂದ 12 ಎಮ್ಎಮ್‌ಟಿಪಿಎ ಗೆ ದ್ವಿಗುಣಗೊಳಿಸಲಾಗಿದೆ.
ಪೂರಕ ಸಂಸ್ಕರಣಾಗಾರಗಳು - ಬೊಂಬೈಗಾವ್ ಸಂಸ್ಕರಣಾಗಾರ , ಚೆನ್ನೈ ಪೆಟ್ರೋಲಿಯಂ
ಇಂಡಿಯನ್ ಆಯಿಲ್ ಕಾರ್ಪೊರೇಷನ್ , ಅಥವಾ ಇಂಡಿಯನ್ ಆಯಿಲ್ , ಎನ್ನುವುದು ಭಾರತದ ಸರ್ಕಾರಿ-ಮಾಲೀಕತ್ವದ ತೈಲ ಮತ್ತು ಅನಿಲ ಕಂಪನಿಯಾಗಿದೆ. ಇದು ಭಾರತದ ಅತೀ ದೊಡ್ಡ ವಾಣಿಜ್ಯಿಕ ಸಂಸ್ಥೆಯಾಗಿದ್ದು, 2009 ರ ಫಾರ್ಚ್ಯೂನ್ ಗ್ಲೋಬಲ್ 500 ಪಟ್ಟಿಯಲ್ಲಿ 105 ನೇ ಶ್ರೇಣಿಯನ್ನು ಪಡೆದುಕೊಂಡಿದೆ. ಇಂಡಿಯನ್ ಆಯಿಲ್ ಮತ್ತು ಅದರ ಅಂಗಸಂಸ್ಥೆಗಳು ಪೆಟ್ರೋಲಿಯಂ ಮಾರುಕಟ್ಟೆಯಲ್ಲಿ 47% ರಷ್ಟು, ಸಂಸ್ಕರಣೆ ಸಾಮರ್ಥ್ಯದಲ್ಲಿ 40% ರಷ್ಟು ಮತ್ತು ಭಾರತದಲ್ಲಿನ ಪೈಪ್‌ಲೈನ್‌ಗಳ ಪ್ರಮುಖ ವಿಭಾಗದಲ್ಲಿ 67% ಪಾಲನ್ನು ಹೊಂದಿವೆ. ಇಂಡಿಯಲ್ ಆಯಿಲ್ ಕಂಪನಿಗಳ ಸಮೂಹವು ಭಾರತದಲ್ಲಿ 19 ತೈಲ ಸಂಸ್ಥರಣಾಗಾರಗಳಲ್ಲಿ 10 ರ ಮಾಲೀಕತ್ವ ಮತ್ತು ಕಾರ್ಯನಿರ್ವಹಣೆಯನ್ನು ಹೊಂದಿದ್ದು, ಪ್ರತಿ ವರ್ಷ 60.2 ಮಿಲಿಯನ್ ಮೆಟ್ರಿಕ್ ಟನ್‌ನಷ್ಟು ಸಂಯೋಜಿತ ಸಂಸ್ಕರಣಾ ಸಾಮರ್ಥ್ಯವನ್ನು ಹೊಂದಿದೆ.
ರಾಷ್ಟ್ರದಲ್ಲಿ ಇಂಡಿಯನ್ ಆಯಿಲ್ 17606 ರಷ್ಟು ಸಂಖ್ಯೆಯಲ್ಲಿ ಅತಿದೊಡ್ಡ ಮತ್ತು ವ್ಯಾಪಕವಾದ ಇಂಧನ ಕೇಂದ್ರಗಳ ಸರಣಿಯನ್ನು ಹೊಂದಿದೆ . ಇದು ಆಟೋ ಎಲ್‌ಪಿಜಿ ವಿತರಣಾ ಕೇಂದ್ರಗಳನ್ನು ಸಹ ಪ್ರಾರಂಭಿಸಿದೆ. ಇದು ತನ್ನ 4,900 ಭಾರತೀಯ ಹಂಚಿಕೆದಾರರ ನೆಟ್‌ವರ್ಕ್ ಮುಖಾಂತರ 47.5 ಮಿಲಿಯನ್‌ಗೂ ಹೆಚ್ಚು ಮನೆಗಳಿಗೆ ಇಂಡೇನ್ ಅಡುಗೆ ಅನಿಲವನ್ನು ಪೂರೈಸುತ್ತದೆ. ಇದಕ್ಕೆ ಹೆಚ್ಚಿನದಾಗಿ, ಫರಿದಾಬಾದ್ ನಲ್ಲಿರುವ ಭಾರತೀಯ ಆಯಿಲ್‌ನ ಸಂಶೋಧನೆ ಮತ್ತು ಅಭಿವೃದ್ಧಿ ಕೇಂದ್ರ ವು ಕಾರ್ಪೊರೇಶನ್‌ನ ಕಾರ್ಯನಿರ್ವಹಣೆ ವಿಭಾಗಗಳಿಗೆ ಮತ್ತು ದೇಶದ ಮತ್ತು ವಿದೇಶದ ತನ್ನ ಗ್ರಾಹಕರಿಗೆ ಅಗತ್ಯವಾದ ತಂತ್ರಜ್ಞಾನ ಪರಿಹಾರಗಳನ್ನು ಬೆಂಬಲಿಸುತ್ತದೆ, ಅಭಿವೃದ್ಧಿಪಡಿಸುತ್ತದೆ ಮತ್ತು ಒದಗಿಸುತ್ತದೆ. ತರುವಾಯು, ಇಂಡಿಯನ್ ಆಯಿಲ್ ಟೆಕ್ನಾಲಜೀಸ್ ಲಿಮಿಟೆಡ್ - ಪೂರ್ಣ ಸ್ವಾಮ್ಯದ ಅಂಗಸಂಸ್ಥೆಯನ್ನು 2003 ರಲ್ಲಿ ಇಂಡಿಯನ್ ಆಯಿಲ್‌ನ ಸಂಶೋಧನೆ ಮತ್ತು ಅಭಿವೃದ್ಧಿ ಕೇಂದ್ರದಲ್ಲಿ ಅಭಿವೃದ್ಧಿಪಡಿಸಿದ ತಂತ್ರಜ್ಞಾನಗಳನ್ನು ಮಾರುಕಟ್ಟೆ ಮಾಡುವ ಗುರಿಯೊಂದಿಗೆ ಸ್ಥಾಪಿಸಲಾಯಿತು. ಇದನ್ನು ರಾಯಲ್ ಡಚ್ ಶೆಲ್ ಮತ್ತು ಬ್ರಿಟಿಷ್ ಪೆಟ್ರೋಲಿಯಂನ ಆರ್ & ಡಿ ವಿಭಾಗಗಳಿಂದ ಆದರ್ಶಪ್ರಾಯವಾಗಿ ಪಡೆಯಲಾಗಿದೆ.
ಇಂಡಿಯಲ್ ಆಯಿಲ್ ಟೆಕ್ನಾಲಜೀಸ್ ಲಿಮಿಟೆಡ್: ಇಂಡಿಯಲ್ ಆಯಿಲ್ ಟೆಕ್ನಾಲಜಿ ಎನ್ನುವುದು ಐಓಸಿಎಲ್‌ನ ಮಾರುಕಟ್ಟೆ ವಿಭಾಗವಾಗಿದ್ದು, ಇದು ಫರೀದಾಬಾದ್ನ ಇಂಡಿಯಲ್ ಆಯಿಲ್ ಆರ್&ಡಿ ಕೇಂದ್ರದವರು ಅಭಿವೃದ್ಧಿಪಡಿಸಿದ ಸಂಪೂರ್ಣ ಶ್ರೇಣಿಯ ತಂತ್ರಜ್ಞಾನಗಳನ್ನು ಮಾರುಕಟ್ಟೆ ಮಾಡುತ್ತದೆ. ಇಂಡಿಯಲ್ ಆಯಿಲ್ ಟೆಕ್ನಾಲಜೀಸ್ ಲಿಮಿಟೆಡ್‌ನ ಕೇಂದ್ರ ಕಚೇರಿಯು ಇಂಡಿಯನ್ ಆಯಿಲ್‌ನ ಆರ್&ಡಿ ಕೇಂದ್ರದಲ್ಲಿ ನೆಲೆಸಿದೆ.
ಲಂಕಾ ಐಓಸಿ ಪಿಎಲ್‌ಸಿ - ಶ್ರೀಲಂಕಾ ದಲ್ಲಿ ರಿಟೇಲ್ ಮತ್ತು ಸಂಗ್ರಹಣೆ ಕಾರ್ಯಾಚರಣೆಗಳಿಗಾಗಿ ಸಮೂಹ ಕಂಪನಿ. ಇದು ಕೊಲಂಬೋ ಶೇರು ವಿನಿಮಯ ಕೇಂದ್ರ ದಲ್ಲಿ ಪಟ್ಟಿ ಮಾಡಲ್ಪಟ್ಟಿದೆ. ಇದು ಶ್ರೀಲಂಕಾ ಸರ್ಕಾರದೊಡನೆ ಸಬ್ಸಿಡಿ ಪಾವತಿಗೆ ಸಂಬಂಧಿಸಿದಂತೆ ಕಹಿಯಾದ ವಿವಾದವೊಂದರಲ್ಲಿ ಸಿಲುಕಿತ್ತು, ನಂತರ ಅದನ್ನು ಪರಿಹರಿಸಿಕೊಳ್ಳಲಾಯಿತು.
ಗ್ರೀನ್ ಗ್ಯಾಸ್ ಲಿಮಿಟೆಡ್ - ನಗರ-ವ್ಯಾಪ್ತಿಯ ಅನಿಲ ವಿತರಣೆ ವ್ಯವಸ್ಥೆಗಳಿಗೆ ಗ್ಯಾಸ್ ಅಥಾರಿಟಿ ಆಫ್ ಇಂಡಿಯಾ ಲಿಮಿಟೆಡ್.ನೊಂದಿಗಿನ ಜಂಟಿ ಸಹಯೋಗ.
ಭಾರತದಲ್ಲಿ ವಾರ್ಷಿಕ ಎಫ್‌ಸಿಸಿ ವೇಗವರ್ಧಕ ಮತ್ತು ಸಂಯೋಜನೀಯಗಳ 15,000 ಟನ್‌ಗಳ ತಯಾರಿಕೆಗಾಗಿ ಯುಎಸ್‌ಎ ಯ ಇಂಟರ್‌ಕ್ಯಾಟ್ ಸಂಸ್ಥಯೊಂದಿಗಿನ ಸಹಯೋಗದಲ್ಲಿ ಇಂಡೋ ಕ್ಯಾಟ್ ಪ್ರೈವೇಟ್ ಲಿಮಿಟೆಡ್.
ಆಯಿಲ್ ಇಂಡಿಯಾ ಲಿಮಿಟೆಡ್., ಆಯಿಲ್ ಎಂಡ್ ನ್ಯಾಚುರಲ್ ಗ್ಯಾಸ್ ಕಾರ್ಪೊರೇಶನ್ ದೊಂದಿಗೆ ಹಲವಾರು ಪರಿಶೋಧನೆ ಮತ್ತು ಉತ್ಪಾದನೆ ಸಹಯೋಗಗಳು
ಇಂಡಿಯಲ್ ಆಯಿಲ್‌ನ ಉತ್ಪನ್ನ ಶ್ರೇಣಿಗಳು ಪೆಟ್ರೋಲ್, ಡೀಸೆಲ್, ಎಲ್‌ಪಿಜಿ, ಆಟೋ ಎಲ್‌ಪಿಜಿ, ವಿಮಾನದ ಟರ್ಬೈನ್ ಇಂಧನ, ಲೂಬ್ರಿಕೆಂಟ್‌ಗಳು, ನಾಫ್ತಾ, ಬಿಟುಮೆನ್, ಪ್ಯಾರಾಫಿನ್, ಕೆರೋಸಿನ್ ಮುಂತಾದವು. ಎಕ್ಸ್‌ಟ್ರಾ ಪ್ರೀಮಿಯಂ ಪೆಟ್ರೋಲ್, ಎಕ್ಸ್‌ಟ್ರಾ ಮೈಲ್ ಡೀಸೆಲ್, ಸರ್ವೋ ಲೂಬ್ರಿಕೆಂಟ್‌ಗಳು, ಇಂಡೇನ್ ಎಲ್‌ಪಿಜಿ, ಆಟೋಗ್ಯಾಸ್ ಎಲ್‌ಪಿಜಿ, ಇಂಡಿಯನ್ ಆಯಿಲ್ ಏವಿಯೇಶನ್‌ಗಳು ಪ್ರಮುಖ ಬ್ರಾಂಡ್‌ಗಳಲ್ಲಿ ಕೆಲವು ಆಗಿವೆ.ಇತ್ತೀಚೆಗೆ ಇಂಡಿಯನ್ ಆಯಿಲ್ ಕ್ರಯೋಜೆನಿಕ್ ಸಾಗಾಣಿಕೆಯ ಮೂಲಕ ಎಲ್ಎನ್‌ಜಿ ಪೂರೈಸುವ ಹೊಸ ವ್ಯಾಪಾರ ಸ್ವರೂಪವನ್ನು ಪರಿಚಿಯಿಸಿದೆ. ಇದನ್ನು "ಮನೆಬಾಗಿಲಲ್ಲಿ ಎಲ್‌ಎನ್‌ಜಿ" ಎಂದು ಕರೆಯಲಾಗುತ್ತದೆ. ಎಲ್‌ಎನ್‌ಜಿಯ ಪ್ರಧಾನ ಕಚೇರಿಯು ದೆಹಲಿಯ ಲೋಧಿ ರಸ್ತೆಯಲ್ಲಿರುವ ಸ್ಕೋಪ್ ಕಾಂಪ್ಲೆಕ್ಸ್‌ನಲ್ಲಿದೆ.ಇಂಡಿಯನ್ ಆಯಿಲ್‌ನ ಉತ್ಪನವಾದ ಯನ್ನು ಪ್ರಧಾನಮಂತ್ರಿ ನರೇಂದ್ರಮೋದಿಯವರ ಗ್ರಾಮಿಣ ಪ್ರದೇಶದ ಕುಟುಂಬದ ಸದಸ್ಯರಿಗೆ ಉಚಿತವಾಗಿ ೨೦೧೭ರಲ್ಲಿ ಕೂಡಲು ಆರಂಭಿಸಿದಾರೆ ಇದರಿಂದ ಅರಣ್ಯನಾಶ ಮತ್ತು ವಾಯುಮಾಲಿನ್ಯ ತಡೆಗಟ್ಟಲಾಗಿದೆ
ಮಾರ್ಕೆಟಿಂಗ್ ವ್ಯವಸ್ಥಾಪಕರಾಗಿದ್ದು ಮತ್ತು ಪ್ರತಿಷ್ಠಿತ ಇಂಡಿಯನ್ ಇನ್‌ಸ್ಟಿಟ್ಯೂಟ್ ಆಫ್ ಮ್ಯಾನೇಜ್‌ಮೆಂಟ್, ಲಖ್ನೋದಿಂದ ಎಂಬಿಎ ಪಡೆದ ಮಂಜುನಾಥ್ ಷಣ್ಮುಗಂ ಅವರನ್ನು ಉತ್ತರ ಪ್ರದೇಶ ರಾಜ್ಯದಲ್ಲಿ ಭ್ರಷ್ಟ ಪೆಟ್ರೋಲ್ ಸ್ಟೇಶನ್ ಅನ್ನು ಮುಚ್ಚಲು ಪ್ರಯತ್ನಿಸಿದಾಗ 2005 ರಲ್ಲಿ ಕೊಲೆ ಮಾಡಲಾಯಿತು ಮತ್ತು ಆಗ ತನ್ನ ಮಾರುಕಟ್ಟೆ ವ್ಯವಹಾರಗಳಲ್ಲಿ ಇಂಡಿಯನ್ ಆಯಿಲ್ ಕಾರ್ಪೊರೇಶನ್ ಕಳವಳವನ್ನು ಹೊಂದಿತು.
ಕಾರ್ಪೊರೇಶನ್‌ನ ಮಥುರಾದ ಸಂಸ್ಕರಣಾ ಘಟಕದ ಕಾರಣದಿಂದ ಉಂಟಾಗುವ ವಾಯು ಮಾಲಿನ್ಯ ದ ಅಪಾಯದ ಕಾರಣದಿಂದ ಅದು ಸತತವಾಗಿ ಸುದ್ದಿ ಯಲ್ಲಿದ್ದಿತು.
ಎಕ್ಸ್‌ಟ್ರಾಪವರ್ ಫ್ಲೀಟ್ ಕಾರ್ಡ್ ಕಾರ್ಯಕ್ರಮವನ್ನು ದೊಡ್ಡ ಮೋಟಾರು ಕಾರುಗಳ ನಿರ್ವಾಹಕರುಗಳನ್ನು ಉದ್ದೇಶಿಸಿ ಹಮ್ಮಿಕೊಳ್ಳಲಾಗಿದೆ. ಪ್ರಸ್ತುತ ಇದು 1 ಮಿಲಿಯನ್ ಗ್ರಾಹಕರ ಮೂಲವನ್ನು ಹೊಂದಿದೆ. ಎಕ್ಸ್‌ಟ್ರಾ ರಿವಾರ್ಡ್ಸ್ ಎನ್ನುವುದು ರಿಟೇಲ್ ಗ್ರಾಹಕರಿಗಾಗಿ ಇತ್ತೀಚೆಗೆ ಪ್ರಾರಂಭಿಸಲಾದ ನಿಷ್ಠಾವಂತಿಕೆ ಕಾರ್ಯಕ್ರಮವಾಗಿದ್ದು, ಇಲ್ಲಿ ಗ್ರಾಹಕರು ಸಂಸ್ಥೆಯಲ್ಲಿನ ಖರೀದಿಗೆ ರಿವಾರ್ಡ್ ಅಂಕಗಳನ್ನು ಸಂಪಾದಿಸಬಹುದು
ಇಂಡಿಯಲ್ ಆಯಿಲ್ ಕಾರ್ಪೊರೇಶನ್ ಎರಡು ಪ್ರಮುಖ ದೇಶೀಯ ಪ್ರತಿಸ್ಪರ್ಧಿಗಳನ್ನು ಹೊಂದಿದ್ದು, ಅವುಗಳೆಂದರೆ, ಭಾರತ್ ಪೆಟ್ರೋಲಿಯಂ ಮತ್ತು ಹಿಂದೂಸ್ತಾನ್ ಪೆಟ್ರೋಲಿಯಂ. ಎರಡೂ ಸಹ ಇಂಡಿಯನ್ ಆಯಿಲ್ ಕಾರ್ಪೊರೇಶನ್‌ನಂತೆಯೇ ಸರ್ಕಾರಿ-ಸ್ವಾಮ್ಯದ ಸಂಸ್ಥೆಗಳಾಗಿವೆ. ಎರಡು ಖಾಸಗಿ ಪ್ರತಿಸ್ಪರ್ಧಿಗಳಿದ್ದು, ಅವು ಯಾವುವೆಂದರೆ ರಿಲಯನ್ಸ್ ಪೆಟ್ರೋಲಿಯಂ ಮತ್ತು ಎಸ್ಸಾರ್ ಆಯಿಲ್.
ಇಂಡಿಯಲ್ ಆಯಿಲ್ ಕಂಪನಿ ಲಿಮಿಟೆಡ್ ಆಗಿ 1959 ರಲ್ಲಿ ಇಂಡಿಯಲ್ ಆಯಿಲ್ ತನ್ನ ಕಾರ್ಯಾಚರಣೆಯನ್ನು ಪ್ರಾರಂಭಿಸಿತು. ಇಂಡಿಯ್ ರಿಫೈನರೀಸ್ ಲಿಮಿಟೆಡ್‌ನೊಡನೆ ವಿಲೀನದೊಂದಿಗೆ 1964 ರಲ್ಲಿ ಇಂಡಿಯನ್ ಆಯಿಲ್ ಕಾರ್ಪೊರೇಶನ್ ರೂಪಿತವಾಯಿತು.
ಪಶ್ಚಿಮ ಘಟ್ಟದ ನೀಲಿ ಬೆಟ್ಟಗಳಲ್ಲಿರುವ ಊಟಿಯು ಪ್ರತಿ ವರ್ಷ ಬಹಳ ಸಂಖ್ಯೆಯ ಪ್ರವಾಸಿಗರನ್ನು ಆಕರ್ಷಿಸುತ್ತದೆ. ಊಟಿಗೆ ಬರುವ ಪ್ರವಾಸಿಗರನ್ನು ದಾರಿಯಲ್ಲಿ ಮೇಲೇರುತ್ತಾ ಹೋಗುವ ಪರ್ವತಗಳು, ವ್ಯಾಪಕ ಸರೋವರಗಳು, ದಟ್ಟ ಅರಣ್ಯಗಳು, ವಿಶಾಲವಾಗಿ ಚಾಚಿಕೊಂಡಿರುವ ಹುಲ್ಲುಗಾವಲುಗಳು, ಮೈಲುಗಟ್ಟಲೆ ಇರುವ ಚಹಾ ತೋಟಗಳು ಮತ್ತು ಯೂಕಲಿಪ್ಟಸ್ ಮರಗಳು ಸ್ವಾಗತಿಸುತ್ತವೆ. ಈ ಗಿರಿಧಾಮವು ಚಿತ್ರಸದೃಶ ಪ್ರವಾಸಿ ತಾಣವಾಗಿದೆ. ವಸಾಹತಿನ ದಿನಗಳಲ್ಲಿ ಬ್ರಿಟಿಷರು ಇದನ್ನು ಬೇಸಿಗೆ ಮತ್ತು ವಾರಾಂತ್ಯವನ್ನು ಕಳೆಯುವ ಜನಪ್ರಿಯ ಸ್ಥಳವಾಗಿ ಬಳಸುತ್ತಿದ್ದರು. ನಂತರ ಇದನ್ನು ಬೇಸಿಗೆಯ ಕಾರ್ಯನಿರ್ವಾಹಕ ನಗರವಾಗಿ ಮಾಡಲಾಯಿತು. ಇದು ಸಮುದ್ರ ಮಟ್ಟಕ್ಕಿಂತ ಸುಮಾರು 2,286 ಮೀಟರ್‌ಗಳಷ್ಟು ಎತ್ತರದಲ್ಲಿದೆ. ಇತ್ತೀಚಿನ ವರ್ಷಗಳಲ್ಲಿ ಈ ಗಿರಿಧಾಮವು ಅತಿ ಹೆಚ್ಚಿನ ವ್ಯಾಪಾರೀಕರಣ ಹಾಗೂ ವಿವಿಧ ಇತರ ಪರಿಸರ ವಿಜ್ಞಾನದ ಮತ್ತು ಮೂಲಭೂತ ವ್ಯವಸ್ಥೆಗಳ ಸಮಸ್ಯೆಗಳನ್ನು ಎದುರಿಸಿತು. ಊಟಿಯು ಸುತ್ತಮುತ್ತಲಿನ ಗ್ರಾಮಾಂತರ ಪ್ರದೇಶಗಳ ಪ್ರವಾಸಗಳನ್ನು ಕೈಗೊಳ್ಳುವ ಪ್ರವಾಸಿಗರ ಆಕರ್ಷಣೆಯ ಕೇಂದ್ರ ಬಿಂದುವಾಗಿದೆ.
ಊಟಿಯ ಕೆಲವು ಪ್ರಮುಖ ಪ್ರವಾಸಿ/ಐತಿಹಾಸಿಕ ಹೆಗ್ಗುರುತುಗಳು ಈ ಕೆಳಗಿನ ಪಟ್ಟಿಯಂತಿವೆ.
ಸರ್ಕಾರಿ ಗುಲಾಬಿ ಹೂಗಳ ತೋಟ: ಇದು ಊಟಿಯ ವಿಜಯನಗರಂನಲ್ಲಿ, ಎಲ್ಕ್ ಬೆಟ್ಟದ ಇಳಿಜಾರಿನಲ್ಲಿದೆ. ಇಂದು ಈ ಉದ್ಯಾನವು ರಾಷ್ಟ್ರದಲ್ಲೇ ಅತ್ಯಂತ ಹೆಚ್ಚಿನ ಗುಲಾಬಿ ಹೂಗಳ ಸಂಗ್ರಹವನ್ನು ಹೊಂದಿದೆ, ಉದಾ. ಹೈಬ್ರಿಡ್ ಟೀ ಗುಲಾಬಿ, ಚಿಕ್ಕ ಗುಲಾಬಿ, ಫ್ಲೋರಿಬಂಡ, ರ್ಯಾಂಬ್ಲರ್, ಕಪ್ಪು ಮತ್ತು ಬಿಳಿ ಮೊದಲಾದ ವಿಶೇಷ ಬಣ್ಣಗಳ ಗುಲಾಬಿಗಳು. ಈ ಉದ್ಯಾನದಲ್ಲಿ ಸುಮಾರು 17,000ಕ್ಕಿಂತಲೂ ಹೆಚ್ಚು ಜಾತಿಯ ಗುಲಾಬಿ ಹೂಗಳಿವೆ. ಈ ಉದ್ಯಾನದಲ್ಲಿರುವ ವಿವಿಧ ಜಾತಿಯ ಗುಲಾಬಿ ಹೂಗಳನ್ನು ಬೇರೆ ಬೇರೆ ಮೂಲಗಳಿಂದ ಸಂಗ್ರಹಿಸಿದುದಾಗಿದೆ. 'ನೀಲ ಮ್ಯಾಡಮ್' ಎಂಬ ತಾಣದಲ್ಲಿ ನಿಂತುಕೊಂಡು ವೀಕ್ಷಕರು ಸಂಪೂರ್ಣ ಗುಲಾಬಿ ತೋಟವನ್ನು ವೀಕ್ಷಿಸಬಹುದು.
ಊಟಿ ಸಸ್ಯೋದ್ಯಾನ: ಸಸ್ಯೋದ್ಯಾನವನ್ನು 1847ರಲ್ಲಿ ರಚಿಸಲಾಯಿತು ಮತ್ತು ಇದನ್ನು ತಮಿಳುನಾಡು ಸರ್ಕಾರವು ನಿರ್ವಹಿಸುತ್ತದೆ. ಸಸ್ಯೋದ್ಯಾನವನ್ನು ರಚಿಸುವ ಮೂಲ ಕಾರಣವು ಸ್ಪಷ್ಟವಾಗಿ ಶೈಕ್ಷಣಿಕವಾಗಿತ್ತು: ನೀಲಗಿರಿಯಲ್ಲಿ ಮತ್ತು ಅದರ ಸುತ್ತಮುತ್ತಲಿರುವ ವಿವಿಧ ಸಸ್ಯಸಂಪತ್ತನ್ನು ಉಳಿಸುವುದು ಮತ್ತು ಅಧ್ಯಯನ ಮಾಡುವುದು. ಈಗ ಇದು ಸಾರ್ವಜನಿಕರಿಗೆ ಒಂದು ಉದ್ಯಾನವಾಗಿ ತೆರೆದುಕೊಂಡಿದೆ. ಈ ಸಸ್ಯೋದ್ಯಾನವು ಹುಲುಸಾಗಿ, ಹಸಿರಾಗಿ ಅತ್ಯಾಕರ್ಷಕವಾಗಿದೆ ಮತ್ತು ಉತ್ತಮ-ರೀತಿಯಲ್ಲಿ ನಿರ್ವಹಿಸಲ್ಪಡುತ್ತದೆ. ಪ್ರತಿ ಮೇ ತಿಂಗಳಲ್ಲಿ ಪುಷ್ಪ ಪ್ರದರ್ಶನ ಮತ್ತು ವಿರಳ ಸಸ್ಯ ಜಾತಿಗಳ ಪ್ರದರ್ಶನವು ನಡೆಯುತ್ತದೆ. ಈ ಉದ್ಯಾನವು 20-ದಶಲಕ್ಷ-ವರ್ಷದಷ್ಟು ಹಳೆಯ ಒಂದು ಮರವನ್ನು ಹೊಂದಿದೆ. ಇಲ್ಲಿ ಹೋಲಿಕೆ ಇಲ್ಲದ ಸಸ್ಯಸಂಪತ್ತಿನ ವೈವಿಧ್ಯತೆಯನ್ನು ಗಮನಿಸಬಹುದು, ವಿರಳ ಮರಗಳು , ಹೂಬಿಡುವ ಪೊದೆಗಳು ಮತ್ತು ಸಸ್ಯಗಳು, ಜರೀಗಿಡ ಮತ್ತು ಆರ್ಕಿಡ್‌ಗಳು. ಮತ್ತೊಂದು ಪ್ರಮುಖ ಆಕರ್ಷಣೆಯೆಂದರೆ ಅಂಚಿನಲ್ಲಿ ಕೊಳವನ್ನು ಹೊಂದಿರುವ ಇಟಲಿ-ಶೈಲಿಯ ಉದ್ಯಾನ. ಈ ಸ್ಥಳವು ಹಕ್ಕಿಗಳ ವೀಕ್ಷಣೆಗೆ ಒಂದು ಅತ್ಯತ್ತಮ ತಾಣವಾಗಿದೆ.
ಊಟಿ ಸರೋವರ ಮತ್ತು ದೋಣಿ ಮನೆ: ಇದು ಜಾನ್ ಸುಲ್ಲಿವನ್ ನಿರ್ಮಿಸಿದ ಒಂದು ಕೃತಕ ಸರೋವರವಾಗಿದೆ. ಇದು ಈಗಿರುವ 4 2 ಗಾತ್ರಕ್ಕಿಂತ ಹಿಂದೆ ವಿಶಾಲವಾಗಿತ್ತು. ಇದು 2.5 ಕಿಮೀ ಉದ್ದವಿದೆ. ಈ ಸರೋವರವು ಈಗಿನ ಬಸ್ ನಿಲ್ದಾಣ ಮತ್ತು ಕುದುರೆ ಪಂದ್ಯದ ಜಾಡು ಮಾತ್ರವಲ್ಲದೆ ಈಗಿನ ಮಾರುಕಟ್ಟೆಯ ಹೆಚ್ಚಿನ ಭಾಗದಿಂದ ಆವರಿಸಲ್ಪಟ್ಟಿದೆ. ದೋಣಿ ವಿಹಾರವು ಈ ಸರೋವರದ ಪ್ರಮುಖ ಆಕರ್ಷಣೆಯಾಗಿದೆ. ಈ ದೋಣಿ ವಿಹಾರವು ಪ್ರವಾಸಿಗರಿಗೆ ನಿರ್ಮಲವೂ ಪ್ರಶಾಂತವೂ ಆದ ವಾತಾವರಣವನ್ನು ಅನಂದಿಸಲು ಅವಕಾಶ ಮಾಡಿಕೊಡುತ್ತದೆ. ಈ ಸರೋವರವು ಸುತ್ತಲೂ ಆ ಪ್ರದೇಶದ ಚಿತ್ರದಂಥ ಸೌಂದರ್ಯತೆಯನ್ನು ಹೆಚ್ಚಿಸುವ ಯೂಕಲಿಪ್ಟಸ್ ಮರಗಳನ್ನು ಹೊಂದಿದೆ. ಈ ಸರೋವರದ ನಂತರ ಮಕ್ಕಳ ಮನರಂಜನೆಯ ಉದ್ಯಾನ ಮಿನಿ ಗಾರ್ಡನ್ ಇದೆ.
ಸ್ಟೋನ್ ಹೌಸ್: ಇದು ಊಟಿಯಲ್ಲಿ ಸರಿಯಾಗಿ ನಿರ್ಮಿಸಿದ ಮೊದಲ ಕಟ್ಟಡವಾಗಿದೆ. ಸ್ಟೋನ್ ಹೌಸ್ಅನ್ನು ಜಾನ್ ಸುಲ್ಲಿವನ್ ರಚಿಸಿದರು. ಇದು ಗೌರ್ನ್ಮೆಂಟ್ ಆರ್ಟ್ಸ್ ಕಾಲೇಜ್‌ ಕಟ್ಟಡದ ಒಳಗಿದೆ. ಇದು ಈಗ ಸರ್ಕಾರಿ ಕಛೇರಿಗಳನ್ನು ಹೊಂದಿದೆ.
ಟೋಡ ಗುಡಿಸಲುಗಳು: ಸಸ್ಯೋದ್ಯಾನದ ಮೇಲಿನ ಬೆಟ್ಟಗಳಲ್ಲಿ ಕೆಲವು ಟೋಡ ಗುಡಿಸಲುಗಳಿವೆ, ಅಲ್ಲಿ ಈಗಲು ಟೋಡ ಜನರು ವಾಸಿಸುತ್ತಾರೆ. ಆ ಪ್ರದೇಶದಲ್ಲಿ ಇತರ ಟೋಡ ನಿವಾಸಗಳೂ ಇವೆ, ಗಮನಾರ್ಹವಾಗಿ ಹಳೆ ಊಟಿಯ ಹತ್ತಿರ ಕಂದಾಲ್ ಮಂಡ್‌ನಲ್ಲಿ.